open-index/open-wikipedia-markdown huggingface dataset:
陶氏

**陶**（）係唐人姓氏，喺《百家姓》裏頭排第31位。

## 名人
*陶淵明：晉朝文學家
*陶弘景：南朝梁文學家、醫學家，有「山中宰相」嘅美譽
*陶安：明朝大臣
*陶行知：民國時期中國教育家
*陶鑄：中共領導人之一
*陶希聖：中華民國政治人物
*陶喆：當代臺灣歌手
*陶晶瑩：台灣藝人
*陶大宇：香港藝人，外號「師奶殺手」
*陶錫源：前屯門區議員
*陶俊銘：左營高中學生

## 睇埋
*涂氏
雞公山 (西貢)

**雞公山**（**Kai Kung Shan**）係香港嘅山，海拔高399米，喺西貢區，附近範圍劃咗入西貢西郊野公園。
狗肚山

**狗肚山**（**Kau To Shan**），雅名**九肚山**，係香港嘅山，海拔高399米，喺沙田區。依家麗坪路旁邊多咗好多豪宅。
大上托

**大上托**（**Tai Sheung Tok**）係香港嘅山，海拔高399米，喺西貢區。

## 歷史
大上托以前標高419米，但經江門出身嘅地產商兼賭場經營者呂志和嘅採礦後只得海拔399米。
孖崗山

**孖崗山**（**The Twins**）係香港嘅兩座山，海拔高386米同363米，喺南區，附近範圍劃咗入大潭郊野公園。
雷打石

**雷打石**（**Lui Ta Shek**）係香港嘅山，海拔高379米，喺西貢區，附近範圍劃咗入西貢西郊野公園。
張豐毅

**張豐毅**（，），係中國大陸男演員，祖籍河南南陽，湖南長沙出世，生長於雲南。

1971年佢初中退學，之後加入東川文工團，成為一名演員。1978年就讀北京電影學院表演系。佢嘅出道作係1982年嘅《駱駝祥子》，其他參演作品包括《霸王別姬》、《赤壁》、《武媚娘傳奇》等等。

## 出面網頁
* 
* 拾捌文化 张丰毅

類:中國電影演員

類:祖籍河南
圓頭山

**圓頭山**（）又叫**靈渡山**，係香港一座山，海拔高375米，喺元朗區，青山北面。

圓頭山山勢幾陡峭，尤其係北脊，山徑嚴重風化，大致上係浮沙碎石地形。圓頭山東北麓起咗座靈渡寺。山頂四圍無遮擋，可清晰遠望天水圍、屯門、元朗同后海灣一帶嘅景色。
牙鷹山

**牙鷹山**（**Nga Ying Shan**）係香港嘅山，海拔高374米，喺離島區，附近範圍劃咗入南大嶼郊野公園。
大蚊山

**大蚊山**（**Tai Mun Shan**）係香港嘅山，海拔高370米，喺西貢區，附近範圍劃咗入西貢東郊野公園。
金山 (香港)

**金山**（**Kam Shan**）係香港嘅山，海拔高369米，喺葵青區石犁山脈一帶，附近範圍劃咗入金山郊野公園。
榴花峒

**榴花峒**（**Lau Fa Tung**）係香港一座山，海拔高378米，喺離島區，附近範圍劃咗入北大嶼郊野公園。
担柴山

**担柴山**（**Mount Hallowes**），又寫**擔柴山**，係香港嘅山，海拔高361米，喺大埔區，附近範圍劃咗入西貢西郊野公園。
龍山

**龍山**可以係：
*龍山 (新界)，香港新界一座山
*樂華山，原名龍山，香港九龍一座山
*龍山 (湖南)，湖南湘西一個縣
*龍山區，吉林遼源一個區
樂華山

**樂華山**（**Lok Wah Shan**），原名**龍山**（**Dragon Hill**），係香港嘅山，海拔高50米，喺觀塘區佐敦谷，上面有樂華邨。
山地塘

**山地塘**（**Mount Stenhouse**）係香港嘅山，海拔高353米，喺離島區南丫島，係南丫島最高嘅山。
歌連臣山

**歌連臣山**（**Mount Collinson**）係香港嘅山，海拔高348米，喺南區，附近範圍劃咗入石澳郊野公園。

歌連臣山北面係柴灣，東北面係砵甸乍山，東面係大浪灣，南面係龍脊，西南面係大潭，西面係大潭峽同柏架山。
尖風山

**尖風山**（**Hebe Hill**）係香港嘅山，海拔高346米，喺西貢區，附近範圍劃咗入馬鞍山郊野公園。
釣魚翁

**釣魚翁**（**High Junk Peak**）係香港嘅山，海拔高344米，喺西貢區，附近範圍劃咗入清水灣郊野公園。

釣魚翁山勢尖削，所以同西貢區東北嘅蚺蛇尖同埋屯門區嘅青山夾埋叫「香港三尖」。

## 地理

釣魚翁係由火山岩所形成，同其他好多香港嘅高山一樣，包括大帽山，都係由花崗岩所形成。
第4屆烏茲別克總統選舉

**第4屆烏茲別克總統選舉**響2015年3月29號舉行，結果係現任總統卡里莫夫以攞到九成選票贏出。

## 結果

## 攷

類:2015年選舉
04
第17屆烏茲別克國會選舉

**第17屆烏茲別克國會選舉**喺2014年12月21號舉行，而第二輪選舉就同省、區議會喺2015年1月4號一齊舉行。

結果係烏茲別克自由民主黨仍然係國會最大黨，喺一百三十五席直選入面攞到五十二席。

## 制度
呢場選舉係用兩輪選舉制嚟分席位，有十五席係要留畀烏茲別克生態運動黨。

## 結果

## 攷

類:2014年選舉
17
張庭

**張庭**（本名**張淑琴**，）係臺灣女演員，彰化縣出世，上海師範大學美術學系碩士。

張庭本來係幼稚園先生，17歲畀星探睇中，接拍一個洗頭水廣告，從此踏入演藝圈。張庭風格活潑搞笑，令佢多咗個「女周星馳」嘅稱號，憑《歡喜遊龍》、《絕色雙嬌》、《壯志雄心》、《鐵齒銅牙紀曉嵐III》等等電視劇打開中國大陸市場。

2014年，張庭出演湖南衛視電視劇《武媚娘傳奇》，飾演第三女主角韋貴妃。

## 出面網頁
* 

類:臺灣女演員
張鈞𡩋

**張鈞甯**（本字寫作**𡩋**；；；）係臺灣電視劇同電影女演員，佢喺西德慕尼黑出世。代表作品有《白色巨塔》、《情非得已之生存之道》、《痞子英雄》、《最美的時光》同《武媚娘傳奇》等等。

## 演出經歷
### 電影演出
*《情非得已之生存之道》（2007年）
*《獵豔》（2009年）
*《痞子英雄首部曲：全面開戰》（2012年）
*《痞子英雄二部曲：黎明升起》（2014年）
*《閨蜜2》（2018年）

### 電視劇演出
*《蜂蜜幸運草》（2008年）
*《真心請按兩次鈴》（2011年）
*《你照亮我星球》（2014年）
*《武媚娘傳奇》（2014年）
*《誰在你身邊》（2021年）

### 廣告代言
*花王 ASIENCE（2013年、日本）
*7-Eleven iseLect（2016年）
*街口支付（2018年）
*臺灣日立（2020年）

### 音樂錄影帶

*張清芳《瓦上的舞蹈》（2002年）
*張智成《完美》（2002年）
*高慧君《我學不會》（2002年）
*張學友《咖啡》（2002年）
*周杰倫《回到過去》（2002年）
*潘越雲《舊情人》（2003年）
*王傑《不孤單》（2004年）
*邱澤《Remember》（2004年）
*鍾漢良《流向巴黎》（2004年）
*萬芳《夜照亮了夜》（2005年）
*永邦《野百合也有春天》（2005年）
*阿杜《下雪》（2005年）
*五月天《牙關》（2005年）
*藍又時《曾經太年輕》（2006年）
*動力火車《我答應你》（2006年）
*信《我恨你》（2007年）
*韓國T.G.U.S組合《I believe in》（2008年）
*韓國T.G.U.S組合《中文名：跟著心的指揮》（2008年）
*COLOR《哭出来》合作：趙又廷（2009年）
*羅志祥《不具名的悲傷》合作：羅志祥、陸廷威（2012年）
*張懸《兩者》合作：張懸、吳青峰（2012年）
*林宥嘉《浪費》合作：林宥嘉（2012年）
*林宥嘉《拾荒》合作：林宥嘉（2012年）
*王宥勝《都給妳》合作：王宥勝（2013年）
*陶晶瑩《我不祝福》合作：陶晶瑩（2013年）
*五月天《瘋狂世界 MaydayBlue20th》合作：楊祐寧（2019年）
*吳青峰《太空人》合作：林柏宏（2020年）
*吳青峰《Outsider》合作：林柏宏（2020年）

### 品牌活動
*時尚芭莎（2020年）

## 獎項紀錄

## 爭議事件
2010年，張鈞甯喺中央大學產經研究所高分畢業，當時佢嘅碩士論文「**我國演藝人員經紀管理之法制問題**」標題入面兩隻字涉及到「**我國**」兩字畀大陸網民認為係台獨言論，因此引發外界關注。2020年9月6號，佢喺個人微博聲明「堅定地認同自己中國人身分」獲藍營力挺。

## 參考

## 出面網頁
* 張鈞𡩋國際官方網站
* 新聞局台灣電影網─電影工作者張鈞甯
* 
* 
* 
* 
* 
*
張彤

**張彤**（，）係中國大陸女演員，新疆烏魯木齊人，中央戲劇學院表演系1996年級本科畢業。

2014年，張彤出演湖南衛視電視劇《武媚娘傳奇》，飾演殷德妃。

## 出面網頁
* 
* 个人简介
張定涵

**張定涵**（，），前名**張誼**，係中國大陸女演員，北京舞蹈學院畢業。

張定涵嘅電視劇作品包括《大宅門》同埋《武媚娘傳奇》等等。

## 出面網頁
* 
* 
* 
* 
*
李晨 (演員)

**李晨**（）係中國大陸男演員，北京人。1997年演出《十七歲不哭》入面嘅簡寧紅遍中國。2010年出版第一部文學著作《晨光倒影》。2011年監製、主演以自己小說做劇本雛形嘅電視劇《北京愛情故事》，2014年演出古裝劇《武媚娘傳奇》。2015年5月29號喺微博公開同《武》劇女主角范冰冰嘅戀情，2019年6月27號喺微博宣布同范冰冰分手。

## 出面網頁
* 
* 
*  新浪网 明星全接触-李晨
嘉興糭

**嘉興糭**，又叫**上海糭**，係浙江特色嘅糭，起源自嘉興，用竹葉包成長方形，餡多數都係用豬肉，但唔似得廣東糭有綠豆、鹹蛋黃。嘉興糭最出名嘅牌子叫五芳齋。
熊槐

**楚懷王**（），**羋**姓，**熊**氏，名**槐**，係戰國時期楚王，任內同秦國打仗打輸，最後重俾秦國捉埋，國力開始衰弱。

## 睇埋
*屈原

類:戰國人
類:周諸侯王
槐
屈原

**屈原**（，），名**正則**（），別名**平**（），字**靈均**（），係戰國時期楚國詩人同官員。

佢本嚟受楚懷王信任，但之後因為畀人篤背脊，又勸楚王唔好去秦國，搞到楚王疏遠佢。最後跳落汨羅江自殺，死因不明。後人就喺農曆五月初五端午節紀念佢。

## 名句
*舉世皆濁我獨清，眾人皆醉我獨醒

## 註

類:戰國人
汨羅江

**汨羅江**係湖南嘅河，起源自江西九江嘅修水，經湖南岳陽嘅平江、汨羅，最後流入洞庭湖。

戰國時期楚國詩人屈原就係跳落汨羅江自殺。
第6屆納戈爾諾 - 卡拉巴赫國會選舉

**第6屆納戈爾諾 - 卡拉巴赫國會選舉**喺2015年5月3號舉行。

## 背景
納戈爾諾 - 卡拉巴赫喺1991年從阿塞拜疆獨立出嚟，但係阿塞拜疆唔承認而且堅持納戈爾諾 - 卡拉巴赫係阿塞拜疆嘅一部分。

## 結果

## 攷

類:2015年選舉
06
中山1號巴士

**中山巴士1號線**，係由中山市公共交通運輸集團有限公司喺中國廣東省中山市營運緊嘅一條巴士路線，由**沙溪**來回**中山健康基地**。呢條線已經停止服務，分拆成001號同077號巴士線。

## 背景
*1990年，正式開始營運**1號**巴士線。
*2011年6月24號，開始有人提出要分拆呢條有成廿一年歷史嘅路線，理由就係中山巴士改革嘅推進，為咗要提升班次準時，所以要將每個月大概有七十萬人搭嘅路線分拆成三條。
*2015年4月9號，市公交集團宣佈會將1號、205號、208號調整同分拆。
*2015年6月28號，市公交集團正式將1號分拆成001號（興中廣場來回中山健康基地）同077號（興中廣場來回沙溪达德路）；標誌著服務咗中山市民廿五年嘅1號巴士線正式消失。

## 資訊
*營運公司：中山巴士1號線係由中山市公共交通運輸集團有限公司營運。
*頭尾站：呢條線係由沙溪來回中山健康基地。
*服務時間：沙溪開出：06:00至22:30；中山健康基地開出：06:00至22:30。
*班次間隔：六至十分鐘。
*出車班次：冇資料。

## 路線

### 分拆
#### 起因
由於呢條線已經從1990年開始營運到2015年已經有成廿五年歷史，路線都冇點樣改過，但係乘客就係咁增加，搞到呢條線喺朝早或者晏晝呢啲返放工（學）時間超載率會去到二百四十個百分比咁多，好多乘客喺中途站都上唔到車，眼白白睇住巴士飛站。

所以2011年就開始規劃1號線分拆成001號、007號同020號，001號同007號同樣都係由富華總站出車，不過中途行嘅路就分開唔同路去同一個尾站（火炬區），而020號就會行入去沙溪城區，從而可以分流去城區同新區嘅乘客。

#### 結果
但係之後冇按全部計劃嚟實行，只係開多咗條007號，而1號就繼續保留，當時嘅市公共交通有限公司副總經理郭洋話，如果效果係好嘅，1號線就會繼續保持落去。其實喺2008年嘅《中山市中心城區常規公共交通近期改善規劃》度就已經規劃好007號巴士，要去2011年先實行嘅原因係因為中山之前重有好間巴士公司，而且一條規劃好嘅巴士線唔係即刻就開通，要慢慢續步續步嚟。

去到2015年4月9號，市公交集團宣佈會將1號、205號、208號調整同分拆。而呢條線會分拆成兩條，分別係001號（興中廣場總站來回中山健康基地總站）同077號（興中廣場總站來回沙溪達德路）。

2015年6月28號，市公交集團正式將1號分拆成001號（興中廣場來回中山健康基地）同077號（興中廣場來回沙溪达德路）；標誌著服務咗中山市民廿五年嘅1號巴士線正式消失。

## 票價
呢條線係有人喺車上賣飛兼分路程收費，上車時請自覺準備散紙。可以用現金或者**[[中山通]]**畀錢。
*全程車費：5.5¥
*中山通（普通卡、紀念卡、天翼中山通、移動中山通）：2.8¥，其餘由政府嚟畀。
*中山通（學生卡）：2.8¥，其餘由政府嚟畀。
*中山通（老人卡）：免費，由政府嚟畀。
*中山通（殘疾人卡）：免費，由政府嚟畀。
*嶺南通：5.5¥，冇政府補貼。
*珠中澳三地聯名卡：5.2¥，其餘由政府嚟畀。

## 攷

## 拎
*中山公交集團官網

類:中山巴士線‎
李解

**李解**（）係中國大陸男演員，江蘇洪澤人，出身戲劇世家，由細開始學民族舞，1997年考入北京電影學院。熒幕處女作係張紀中監製嘅2000年電視劇《笑傲江湖》，飾演林平之，之後亦接拍過多部影視劇，例如2014年嘅《武媚娘傳奇》，飾演李恪。

## 出面網頁
* 《电影网》李解
李宜娟

**李宜娟**（）係中國大陸女演員，北京電影學院表演系畢業。喺2011年電視劇《後宮甄嬛傳》度飾演齊月賓（端妃）；2014年電視劇《武媚娘傳奇》度飾演趙含燕。

## 出面網頁
*
米露

**米露**（）係中國大陸女演員、模特兒。2007年參加CCTV《模特大賽》攞到全國女子冠軍而出道，近年喺影視圈發展，2014年出演電視劇《武媚娘傳奇》，飾演高陽公主。

## 出面網頁

*
人力車

**人力車**係人力拉嘅車，外形似張挨凭凳，左右有大轆，前面有長手柄，多數只能載一位搭客。人力車喺日本發明，係19世紀尾到20世紀頭時興嘅交通工具。

## 睇埋
*轎
中山市公共交通運輸集團

**中山市公共交通運輸集團有限公司**（英文：**Zhongshan Public Transport Group Limited**），簡稱：**中山公交集團**，由1975年10月成立。前身係中山市公共汽車公司，2009年改名做中山市公共交通有限公司，2012年改制做集團。

中山公交集團旗下有公共單車、金斗灣客運站等企業同物業。宜家有巴士線一百五十二條、巴士二千一百八十七架、的士三百架同公共單車一萬二千零八十架，每日搭客有成六十五萬人次。

## 歷史
### 1970年代
*1975年：中山縣石岐鎮公共汽車公司（公司前身）成立，位於孫文東路，以兩架巴士、一條巴士線開始巴士服務。
### 1980年代
*1983年：由孫文東路搬到中山一路（交通商業城前身）。
*1984年：中山撤縣改市之後，公司就改名做中山市公共汽車公司。
*1987年：由中山一路搬到西區岐沙路。
### 1990年代
*1992年：中山市第一批的士由本公司嚟做。
*1994年，旗下中山富華總站起好啟用。
*1994年，第一條冇人賣飛中巴線路由富華總站來回濠頭嘅2號線（後嚟改名做002號）正式開通。
*1996年：喺中國巴士史上率先實行**七十歲以上嘅長者免費搭巴士**嘅規定。
*1997年：**富華總站來回[[小欖車站]]**嘅28號線（後嚟改名做228號）開通。
*1998年：巴士收入第一次破咗億元關卡。

### 2000年代
*2001年：新買嘅廈門金龍XMQ6892G2投入營運。
*2002年：旗下城東站場投入使用。
*2004年：執行中山市傷殘人士免費搭巴士嘅政策。
*2005年：旗下城南客運站投入使用。
*2007年：旗下坦洲金斗灣客運站投入使用。
*2008年：旗下三鄉公交公司成立。
*2009年：中山市第一條跨市巴士線由**中山黃圃來回順德容桂**80號線開通；同年，改名做中山市公共交通有限公司。
### 2010年代
*2010年：旗下黃圃客運站投入使用。
*2012年：同坦洲公交、三鄉公交、堅信汽車運輸、南朗運輸、城區客貨運輸等企業重組，成立中山市公共交通運輸集團有限公司。

## 旗下營運路線

*中山巴士採用地區分部制管理旗下嘅巴士線。

### 跨市線

## 路線冧巴規律
*0XX/1XX 城區路線
*2XX     城鎮路線
*3XX     北部路線
*5XX     小欖路線
*6XX/8XX 南部路線
*60X/61X 三鄉路線
*65X     板芙路線
*68X     坦洲路線
*99X     珠海至中山跨市線
*BXX     快速巴士
*KXX     大站快車

## 攷

## 拎
*中山公交集團官方網站
*中山公交集團新浪官方微博
李李仁

**李李仁**（）係臺灣演員、歌手、主持人，演出過《武媚娘傳奇》等等電視劇。

李李仁同歌手兼主持人陶晶瑩喺2005年9月11號結婚，2006年4月22號生咗大女「小荳荳」，2009年1月12號生咗大仔「李小龍」。

## 出面網頁
* 
* 
* 
*
第9屆北塞浦路斯總統選舉

**第9屆北塞浦路斯總統選舉**喺2015年4月19號舉行，第二輪選舉就喺2015年4月26號舉行。

## 制度
總統選舉係用兩輪選舉制，第一輪選舉有人攞到五成以上選票就直接贏出，唔使進行第二輪選舉，如果冇人喺第一輪選舉攞到五成以上選票，就要舉行第二輪選舉，喺第二輪選舉入面攞到最多票嘅贏出。

## 攷

類:2015年選舉
七警暗角打人案

**七警暗角打人案**，簡稱**七警案**，俗稱**七警暗角打鑊**，係香港2014年雨遮革命期間，其中一單差佬打平民嘅案件。

## 經過
10月15號凌晨，香港警察喺龍和道清緊場嗰陣，有班警察群體歐打一個男性示威者。有TVB記者喺添馬公園影到過程，有七位探員用膠索帶反綁示威者曾健超雙手時遭到反抗，然後抬佢到公園一個暗角將佢制服，之後對佢拳打腳踢。新聞片播出後，引起外界廣泛關注。七警被停職並畀人控告《襲擊致造成實際身體傷害罪》，經法庭審理，裁定7個被告罪名成立，各判坐花廳兩年。上訴過後，兩名警察撤銷控罪，五名獲減刑。反對佔中嘅藍絲帶同撐警大聯盟遊行抗議判決不公。

## 涉案警察
根據法庭有關被告人的資料：
#黃祖成（警察編號：45180），男，50歲，有組織罪案及三合會調查科總督察
#劉卓毅（警察編號：10787），男，31歲，觀塘區反黑組高級督察
#白榮斌（警察編號：53158），男，43歲，觀塘區反黑組警長
#劉興沛（警察編號：1879），男，39歲，觀塘區反黑組警員
#陳少丹（警察編號：8215），男，33歲，東九龍總區刑事總部警員
#關嘉豪（警察編號：9008），男，33歲，九龍城區刑事偵緝警員
#黃偉豪（警察編號：58545），男，38歲，觀塘區反黑組警員

## 睇埋
*黑金政治

## 參考
*涉毆示威者 七警調職候查
*http://topick.hket.com/article/606459/%E8%A2%81%E5%9C%8B%E5%BC%B7%EF%BC%9A%E8%81%98%E5%A4%96%E9%96%93%E7%8D%A8%E7%AB%8B%E8%B3%87%E6%B7%B1%E5%A4%A7%E5%BE%8B%E5%B8%AB%E7%82%BA%E4%B8%83%E8%AD%A6%E6%89%93%E4%BA%BA%E6%A1%88%E6%8F%90%E4%BE%9B%E6%84%8F%E8%A6%8B 袁國強：聘外間獨立資深大律師為七警打人案提供意見]
*七警名單曝光 警方認夠資料拘捕

類:雨遮革命
虎山

**虎山**（**Fu Shan**）係香港離島區大澳島最高峰，海拔高75米。山頂上有涼亭，可以遠眺大澳墟、起緊嘅港珠澳大橋同埋珠江口，山脊上石砌嘅海豚徑由西向東，依山而起，除咗有幾條海豚模型外，重可以由陸地睇到跳出海面嘅中華白海豚。

## 參考
香港2017年政改方案

《**香港2017年政改方案**》係份香港政府提議嘅政制改革草案，內容包括2016年香港立法會選舉同2017年香港行政長官選舉嘅產生方法。

2015年6月18號，喺呢個方案響香港立法會以8票贊成、28票反對否決咗。

## 睇埋
*831決定

類:香港2015年
第17屆科威特國會選舉

**第17屆科威特國會選舉**喺在2013年7月27號舉行。

## 背景
根據憲法，選舉一定要喺國會解散六十日之內舉行。

## 結果

## 攷

類:2013年選舉
第18屆吉爾吉斯國會選舉

**第18屆吉爾吉斯國會選舉**喺2015年10月舉行。

## 制度
由選舉委員會用比例代表制以全國為一個選舉嚟分配一百二十席國會席數。

喺選舉名單度規定男女都要最少有三十個百分比，同埋要有埋最少十五個百分比嘅少數族裔。

## 攷

類:2015年選舉
廟號

**廟號**（英文：Temple name），係古時中國皇帝死後，後人響太廟入面奉祀時追尊嘅名號，起源自商朝，初頭只有德高望重嘅先至有，去到唐朝就放寬，基本上，大多數皇帝都會有個。

## 睇埋
*謚號
Heaven Sent Gaming

**Heaven Sent Gaming** 係美國嘅娛樂同媒體公司，喺2006年由新墨西哥州嘅 Mario Lucero 同 Isabel Ruiz 創辦。

## 旗下嘅出名[[漫畫]]
*夢想（）

## 註

## 出面網頁
* 官方網站
第2屆荷屬東印度人民議會選舉

**第2屆荷屬東印度人民議會選舉**喺1921年舉行。

## 結果
呢次選舉有四十八席，其中有一半係荷蘭委任，剩底嗰一半就拎出嚟競選。而席位分配方面荷蘭人都好講究，係以族群嚟分席位，廿五席係荷蘭人（十二席喺選舉入面贏出，十三席係​​委任），廿席外地人口（十二席喺選舉入面贏出，八席係委任）同三席係中國人（三席都係委任）。

## 攷

02
類:1921年選舉
第4屆荷屬東印度人民議會選舉

**第4屆荷屬東印度人民議會選舉**喺1927年舉行。

## 結果
呢次選舉有六十席，其中有廿一席係荷蘭委任，三十七席就拎出嚟畀人選。而席位分配分面荷蘭人都好講究，係以族群嚟分席位，三十席係荷蘭人（十五席喺選舉入面贏出，十五席係​​委任），廿五席外地人口（十九席喺選舉入面贏出，四席係委任）同五席係中國人（三席喺選舉入面贏出，兩席係委任）。

## 攷

04
類:1927年選舉
第5屆荷屬東印度人民議會選舉

**第5屆荷屬東印度人民議會選舉**喺1931年舉行。

## 結果
呢次選舉有六十席，其中有廿二席係荷蘭委任，三十八席就拎出嚟畀人選。而席位分配分面荷蘭人都好講究，係以族群嚟分席位，廿五席係荷蘭人（十五席喺選舉入面贏出，十席係​​委任），三十席外地人口（廿席喺選舉入面贏出，十席係委任）同五席係中國人（三席喺選舉入面贏出，兩席係委任）。

## 攷

05
類:1931年選舉
第6屆印尼立法機構選舉

**第6屆印尼立法機構選舉**喺1992年6月9號舉行。

結果係由專業集團黨攞到二百八十二贏出，雖然席數比上屆少咗但係喺選票上返而比上屆攞多咗。

## 結果
投票結束之後喺票站點完票就要將選票運到中央選舉機構。正式結果喺6月29號公布，喺一億零七百五十六萬五千六百九十七人入面有90.91％人出嚟投票。

## 攷

06
類:1992年選舉
第5屆印尼立法機構選舉

**第5屆印尼立法機構選舉**喺1987年4月23號舉行。呢次選舉席數由三百六十席加到四百席。

結果係由專業集團黨攞到二百九十九大獲全勝。

## 結果

## 攷

05
類:1987年選舉
第7屆印尼立法機構選舉

**第7屆印尼立法機構選舉**喺1997年5月29號舉行。

結果係由專業集團黨攞到八千四百一十八萬七千九百零七票贏出。

## 制度
當時印尼法律只係畀三個政黨參選，分別係建設團結黨、專業集團黨	、印尼民主黨。

## 宣傳
呢次選舉有廿七日係宣傳期，從1997年4月27號至5月23號，投票前五日係冷靜期唔可以宣傳。

## 結果

## 攷

07
類:1997年選舉
第9屆印尼立法機構選舉

**第9屆印尼立法機構選舉**喺2004年4月5號舉行。

呢次選舉結果會決定印尼第一次總統直選嘅候選人出選資格，因為要提名總統候選人一定要有政黨或聯盟喺今次選舉最少攞到三個百分比嘅席數，或者係五個百分比嘅選票先有資格提名。

## 結果

## 攷

09
類:2004年選舉
第8屆印尼立法機構選舉

**第8屆印尼立法機構選舉**喺1999年6月7號舉行。

## 制度
呢次選舉因為蘇哈托落臺，所以選舉制度有好多改變，再唔係好似上屆咁限制三個政黨參選，同埋要留三十八席畀軍隊同警察。

## 宣傳
呢次選舉宣傳期由1999年5月19號開始去到6月4號。

## 結果

## 攷

08
類:1999年選舉
中山汽車總站

**中山汽車總站**，又叫**富華車站**或者**中山總站**，喺廣東省中山市西區105國道同富華道嘅十字路口，所以又畀人叫做「富華總站」，喺1994年起好，係中山市巴士同長途巴士嘅交通樞紐地方。宜家做緊有一百二十條長途巴士線，跨越湖北、四川、湖南、江西、福建、貴州、海南、浙江、廣西、重慶等十一個省、自治區同直轄市，而且重開通咗廣州、深圳、龍崗、寶安、番禺、佛山、東莞、虎門太平、樟木頭、惠州、江門、汕頭、韶關、湛江、陽江、茂名、陽春等地嘅快速長途巴士直達服務。每日發車有一千一百幾班，每日運送旅客有八千人次。

## 參考資料

## 拎
*班次查詢
*8684中山站
中山快速公交運輸系統

**中山快速公交運輸系統**（），俗稱**中山快速公交**或者**中山BRT**，起喺中國廣東省中山市，係中山首條起好嘅快速巴士系統，有七條巴士線同十三個快速巴士站，2014年1月27號正式營運。

## 目前
首期主線（利和廣場來回火炬公交樞紐站）係行東西兩邊，系統全長十二點六公里，營運、管理都係由中山市公共交通運輸集團有限公司負責，主要係負責營運系統、統一調度巴士同管理工作。

## 背景
*2011年，喺中山市人大十三屆六次會議，中山《政府工作報告》講到：要實施「交通先行再先行，公交優先再優先」嘅交通基礎設施發展戰略。
*2011年3月，中山市啟動《中山公共交通發展戰略》研究，經過七個月嘅深入分析，《中山市公共交通發展戰略》通過國家級專家評審，入面提到要起「一環、二交叉、三橫、四縱、五輔」嘅快速公交骨架網絡。
*2012年4月，十四屆五次市政府常務會議研究同意要實行《中山市公共交通發展戰略》。
*2013年5月31號，中山市快速公交系統示範線工程可行性研究通過評審，馬上開始設計、報建之類嘅工作。
*2013年10月21號，快速公交示範線工程開工，工期係九十日。
*2014年1月27號上晝九點半，第一班試運營嘅快速巴士出車。
*2014年7月18號，開通支線B13（大嶺來回東利）、B15（利和廣場來回中山樹木園），優化調整支線B11（人民醫院來回城軌中山站）變成（中儀花園來回城軌中山北站），而且延長咗B1、支線B10同支線B12嘅營運時間。
*2015年10月2號，開通支線B17（博愛醫院正門來回中山港客運碼頭），成為中山第一個用咗雙層巴士嘅線路。
*2016年5月28號，開通支線B16（城南客運站來回英聯時代廣場）。

## 車隊
中山快速巴士嘅車隊有：

* 廈門金龍XMQ6180AGN5 六架
* 廈門金龍XMQ6127AGN4 十五架
* 廈門金龍XMQ6900AGN5 六十架
* 廈門金龍XMQ6115SGN5 五架（雙層巴士）
其中，廈門金龍XMQ6900AGN5同XMQ6115SGN5車型左右兩邊都有上落門，門嘅設計「左一右二」嚟配合站台設計，其餘兩款都係左側開門。

## 搭乘方法
乘客可以行過斑馬線出入月台，喺入快速巴士月台時要喺月台出面入咗錢或者拍咗中山通先可以入月台，唔分路程統一兩蚊人民幣一個人，用中山通拍卡畀錢可以享受中山市政府嘅補貼優惠政策。入咗月台之後睇上面指示牌而去到想搭路線閘口前等車，喺快速巴士系統月台入面只要唔出站就可以免費轉乘其他快速巴士路線。而唔係快速巴士路線嘅巴士係唔會行入快速巴士專用道，只會喺路邊嘅一般巴士站度上落。而火炬公交樞紐站就比較特別，如果要乘搭相反方向嘅快速巴士線，係要出咗月台再畀錢入個月台先可以搭。

## 車站
由西到東一共起咗十三座島式月站巴士站，而月台上面有免費嘅無線上網同即將到站嘅電子資訊板。

## 路線
有一條主線同七條支線，其中主線係從利和廣場去到火炬公交樞紐站，全程都喺快速巴士專道入面，其余七條支線有部分路程會行出快速巴士專道。而所有行經快速巴士線都統一用「B」字做開頭。

## 攷
澳門22號巴士

**澳門22號巴士**係澳門一條巴士路線，由祐漢第二街來回柯維納馬路嘅循環線。

## 歷史
1988年10月18號，澳巴成立22號。初期以黑沙環黃金廣場做總站，途經黑沙環第五街、慕拉士大馬路、俾利喇街、美副將大馬路、二龍喉公園、水坑尾、約翰四世大馬路、葡京、澳氹大橋、凱悦、氹仔三家村、氹仔卓家村、官也街、地堡街、澳門賽馬會、奧林匹克圓形地、凱悦、澳氹大橋、友誼馬路、賈羅布、八角亭、水坑尾、荷蘭園、高士德、俾利喇、黑沙環同祐漢。同年11月3號，黑沙環總站搬到馬場海邊馬路。

1990年6月12號，配合加思欄行車橋正式啓用，而改經十月一日前地，唔再經賈羅布。

1991年2月1號，新增單向去澳門大學第一座宿舍嘅特別班次，每十二分鐘一班車。特別班次響同年5月28號配合呢條線其餘正常班次，由全日來回都經澳大而改為響繁忙時間先提供服務。

1995年，祐漢總站分拆，呢條線改響祐漢第一街做總站。

2001年，因為祐漢第一街改做反方向馬路，配合祐漢區道路重整，總站搬到「祐漢第二街」。

2016年6月25號，因配合輕軌高架橋吊裝工作，停靠「氹仔中葡小學」站之後，取消「黑橋／地堡街」、「澳門運動場」站，改停「基馬拉斯／濠景」站。

2016年9月24號，「孫逸仙馬路/三家村」同「泉亮花園」站合併，分別改名做「泉亮花園」同「泉裕豪庭」站，改停「泉裕豪庭」站；「亞利雅架前地」同「寶龍花園」站合併，改名做「百利寶花園」站。

2016年10月9號，配合氹仔運動場圓形地同周圍馬路恢復，由10月9號晚黑八點開始，呢條線還原返之前噉行，停返「黑橋/地堡街」、「澳門運動場」站。

2016年11月5號，因為重整祐漢區巴士站分佈同路線行程，所以去氹仔方向取消停「祐漢公園」站。

2017年4月9號，按原線行到「黑沙環第五街」站之後，取消停「望廈體育館」站，之後按原線嚟行。

2017年10月14號，因為廉政公署踢爆交通事物局多年冇按《嘉樂庇大橋、友誼大橋及引橋規章》管制，任得超過十五噸以上嘅巴士行嘉樂庇總督大橋，損害大橋使用年期，所以開始嚴格執行十五噸以下嘅巴士先畀用嘉樂庇總督大橋，呢條線用車先改用五洲龍FDG6101G（歐四大巴）同宇通ZK6115HG1大巴。

2019年7月27號起，「十月一日前地」站改名為「十月一號前地」站。

2019年12月28號起，配合輕軌氹仔線投入服務，新增停靠柯維納馬路站，並以本站為循環點。 同時因應該交通樞紐啟用，以往由澳門去氹仔嘅循環中轉站亦由「氹仔」改名為「柯維納馬路」。

*2020年4月18號，亞馬喇前地整治土建工程完工，呢條線取消停靠「葡京酒店」站。

## 用車
呢條線係啱啱營運嗰時同大部分嘅路線一樣，都係以日產Civilian同豐田Coaster細巴嚟行。

喺日野RX4JFKA投入服務之後，就派咗幾部落嚟呢條線度行，不過就冇大巴行呢條線，但係隨住乘客係噉增加，原嚟嘅日產小巴應付唔到咁多人，再加上政府要求澳巴將服役咗成十幾年嘅舊車退役，所以喺2003年就派日野HR1J低地台巴士嚟行呢條線，後來又喺2005年派日野HR7JPAE低地台巴士行呢條線，提升載客能力。

喺2006年開始就續步續步派五洲龍FDG6920G嚟行呢條線，但係間唔中都會派其他車型嚟行呢條線。

喺新巴士服務模式前幾日就派五洲龍FDG6751G（歐四小巴）嚟行呢條線做測試。

2011年8月1號開始，因為新巴士服務模式規定廿二號一定要用大巴嚟行，所以就改派日野HR7JPAE巴士、五洲龍FDG6121GC3（11.6米）、樣辦車五洲龍FDG6110G同新買返嚟嘅五洲龍FDG6101G（歐四大巴）低地台巴士嚟行呢條線，係澳巴用車最多嘅一條日間巴士線。而五洲龍FDG6920G（9米）間唔中都被派到呢條線度，五洲龍FDG6951G（歐五中巴）亦曾經行過呢條線。自2014年12月11號開始就加入咗六架新款宇通ZK6118HGE（10.84米）低地台巴士嚟行呢條線，同時五洲龍FDG6121GC3（11.6米）退出公共巴士服務，2014年12月30號又有更多呢款新車出街，喺2014年嘅最後一日五架新款宇通ZK6128HGE（12米）低地台巴士全部出街都係行呢條線，喺呢個時候，澳巴嘅日野HR7JPAE開始退出公共巴士服務。

2015年，呢條線嘅用車已清一色用嗮宇通ZK6118HGE（10.84米）同宇通ZK6128HGE（12米）低地台巴士，五洲龍FDG6101G（歐四大巴）低地台巴士亦間唔中會行下呢條線。

2017年10月14號，因澳門特區政府交通事物局收緊使用嘉樂庇總督大橋通行嘅車輛重量限制，呢條線只可以用宇通ZK6115HG1大巴，原屬於新時代車隊，本線嘅宇通ZK6128HGE（12米）就轉去新時代服役到2018年8月1號。

## 路線
### 收費
*全程車費：澳門幣六蚊
*用澳門通全民卡，只係扣三蚊，其餘由政府畀
*用澳門通學生卡，只係扣個半，其餘由政府畀
*用澳門通長者卡，唔扣錢

### 服務

### 路線停站

## 客量
呢條線係澳巴所有路線入面用車最多嘅路線，主要服務喺祐漢到氹仔同氹仔到水坑尾、高士德、祐漢嘅市民，以及喺一啲繁忙時間為學生、返工嘅人提供服務，所以爆棚。而喺平時就會有啲老人專門搭嚟遊車河。

## 重大意外
2006年1月16號，澳巴廿二號一架日產Civilian小巴，由氹仔賽馬會開去祐漢時，啱啱行完嘉樂庇總督大橋之後就失控，好似波子機噉撞塌嗮啲石壆同亞馬喇前地嘅整路工程啲圍欄，車頭隊咗入地盤大洞入面，而車嘅後半部就擱腰喺馬路上面。呢單嘢搞到十五個巴士乘客受傷，消防局同澳門兩間醫院都要啟動災難應變措施。

2010年5月28號晚黑差唔多八點，澳巴廿二號一架五洲龍大巴喺美副將大馬路超車期間撞低咗左邊一架電單車，之後澳巴司機冇理到繼續開車，之後警方根據目擊者畀嘅資料搵到肇事司機，巴士司機話唔知出咗事。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車有限公司官方網頁
正數

**正數**係指大過0嘅實數，同負數相對。不過0本身並唔係正數或者負數。同實數一樣，正數都係一個不可數嘅無限集合。呢個集合喺數學上通常用粗體R+或者ℝ+嚟表示。正數同0統稱非負數。

## 睇埋
* 整數
* 實數
* 超實數
北島 (紐西蘭)

**北島**（**North Island**）係紐西蘭第二大島，亦係世界第十四大島，113,729平方公里大。全國最大城奧克蘭同首都威靈頓都喺北島。
## 睇埋
*南島 (紐西蘭)

類:紐西蘭地理
南島 (紐西蘭)

**南島**（**South Island**）係紐西蘭最大島，亦係世界第十二大島，150,437平方公里大。全島最大城係基督城。
## 睇埋
*北島 (紐西蘭)

類:紐西蘭地理
澳門30號巴士

**澳門30號巴士**係澳門一條循環巴士路線，由青洲坊來回氹仔中央公園，而家由澳門公共汽車有限公司經營。

## 背景
1997年8月8號為咗配合北區乘客需要同埋友誼大橋通車，當時澳葡政府批准澳巴開通呢條線。

2011年8月1號，因為轉咗做新巴士服務模式，所以呢條就批咗畀維澳蓮運公共運輸股份有限公司經營。喺2011年8月1號新巴士服務模式第一日，維澳蓮運第一班開出站頭嘅巴士，就係呢條線，喺嗰日朝早六點零五分由李寶樁街開出，當時澳門特別行政區交通事務局局長汪雲更親自落場搭呢班車主持新巴士服務嘅開幕。

2019年8月17號，「青洲坊總站」正式營運，呢條線有所調整：
#總站由「李寶椿街」改為「青洲坊總站」。
#「李寶椿街」保持原名並繼續停靠。
#取消停靠「何賢紳士大馬路」。

2021年1月1號起，為配合新巴士合同，呢條線更新目的地資訊，由「氹仔」改名為「氹仔中央公園」。

## 用車
### 澳巴時期
喺啱啱開始營運嗰時，主要用嗮日產細巴嚟行，到咗2003年先換日野HR1JKEE中巴嚟行、到2005年就改用日野HR7J大巴，2006年五洲龍9米中巴同11米大巴都派到呢條線度行。

### 維澳蓮運時期
由啱啱開始營運到執笠都係全數用嗮2011年出廠嘅宇通ZK6118HGE低地台大巴。

### 新時代時期
就大部份使用2011年出廠嘅宇通ZK6118HGE低地台大巴，間中就用下2014年出廠宇通ZK6118HGE低地台大巴。

2014年12月11號新款宇通ZK6128HGE低地台大巴就喺呢條線做第一次搭客測試，不過只係派咗一架車落呢條線，冧吧係5002（MT-73-06）。

## 路線
### 服務

### 路線停站

## 重大意外
2005年7月30號下晝大約兩點，澳巴十號嘅大巴，喺台山巴波沙大馬路懷疑剎唔切掣，隊埋去前面三架準備或者埋緊站嘅巴士，分別係兩架新福利中巴同澳巴三十號大巴。呢單野搞到四部巴士一共十三個乘客受傷，消防局需要採取緊急應變措施，先後派咗八架救護車同一架物料供應車到場救援；另外治安警察局就一度封閉附近馬路，現場情況緊張，意外令到附近馬路嚴重塞車。

2006年8月17號，澳巴三十號一輛日產Civilian小巴，由氹仔去澳門半島方向，喺行到馬揸度博士大馬路蔡高中學對出，就懷疑機件失控，先隊咗路邊一架貨車之後再向前隊埋另一架私家車，再剷上行人路，撞冧一棵樹之後先停低，成架巴士車頭爛嗮，座位甩到亂嗮龍。喺呢單野入面巴士入面全部乘客同巴士司機一共廿二人受傷，其中有三個男乘客傷勢嚴重，傷者大部份被玻璃割傷，其中一人頸部受傷需要用擔架。

## 批評
### 澳巴時期
#### 司機擅自改道兼夾恐嚇乘客
澳門日報喺2007年7月19號報道話，一個男乘客向治安警察局報案，話喺2007年7月11號晚黑搭三十號巴士由花城公園返台山方向時，懷疑喺何賢紳士大馬路嘅巴士站落車。但係巴士司機喺新城市花園站埋站之後，就擅自改道行駛，巴士司機冇理會到乘客要求返翻原嚟線路嘅要求，更要求佢喺其他巴士站落車。而且重講到「如果我咗收工之後換埋件制服，你就認唔到我，我到時有啲嘢可以做。」之類嘅恐嚇言論。

之後，治安警察局拉咗有關司機，有人承認擅自改道，冇按原嚟路線開車。而澳巴回應話事件只係誤會，重掉返轉頭話乘客鬧司機先。

#### 澳巴指示唔清，畀人話搭澳巴好似入咗黑店噉
有澳門日報嘅讀者畀埋相話澳巴30號巴士，頭插同目的地唔啱。當遊客同司機投訴嗰時，司機攞咗個頭插出嚟，指著比目的地嘅名唔夠十分一嘅一個「近」字。因為呢件事澳巴畀人話係呃人、入咗黑店、為咗吸引乘客嚟搭擺啲錯誤訊息出嚟，令到澳門旅遊形象大打折扣。

## 攷

## 睇埋
*澳門公交車資優惠計劃
*澳門巴士線一覽
*澳門巴士轉乘服務
澳門33號巴士

**澳門33號巴士線**係條由澳門新福利公共汽車有限公司經營嘅循環巴士線，來往**[[筷子基總站]]**同**[[馬會站|柯維納馬路]]**。

## 背景
* 1990年8月15號，澳門新福利公共汽車有限公司開辦呢條線，途經提督馬路、沙梨頭、內港、新馬路、葡京、澳氹大橋、凱悦、官也街、地堡街及賽馬會。
* 2016年1月16號，取消每朝06:18至06:48賽馬會單向到筷子基。另外，調整呢條線服務時間為05:30-00:30，班距為3-8分鐘
* 2016年6月25號，因配合輕軌高架橋吊裝工作，停靠「氹仔中葡小學」站後，唔停靠「黑橋／地堡街」站、「澳門運動場」站，改停靠「基馬拉斯／濠景」站。
* 2016年9月24號：
** 「孫逸仙馬路/三家村」站同「泉亮花園」站合併，並分別改名為「泉亮花園」站同埋「泉裕豪庭」站，改停靠「泉裕豪庭」站。
** 「亞利雅架前地」站同「寶龍花園」站合併，並改名為「百利寶花園」站。
* 2016年10月9號，配合氹仔運動場圓形地同周邊道路恢復，由10月9日夜晚8點起，恢復停靠「黑橋/地堡街」站、「澳門運動場」站。
* 2018年6月30號，因新馬路排水系統工程影響，本線暫唔停靠「新馬路/爐石塘」、「殷皇子馬路」站，臨時停靠「粵通碼頭」、「河邊新街/下環」站。
* 2018年8月17號起，因為新馬路8月16號下晝恢復雙向行車，本線恢復原線行駛。
* 2019年4月，為改善內港北一帶因暴雨造成嘅水浸問題同遇上天文潮時出現輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點起，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間的一段巴素打爾古街實施有限度通車，而巴素打爾古街由沙利頭往新馬路方向維持兩線行車；去筷子基方向「十六浦」站會臨時唔停靠。
*2019年7月27號起，多個巴士站改名：
**「水上街市」站改名為「沙梨頭街市」站。
**「第二警司處」站改名為「北區警司處」站。
同埋因工程影響，永久取消停靠「土地廟前地」，改停靠「沙梨頭/華寶工業大廈」。
*2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
*2019年12月28號起，配合輕軌氹仔線投入服務，新增停靠柯維納馬路站，並以呢個站為循環點。。以往由澳門前往氹仔嘅循環中轉站亦由「氹仔」改名為「柯維納馬路」。
*2020年7月26號起，因「罅些喇提督大馬路加建排洪雨水管道工程」影響，有以下措施：
**臨時唔停靠：「提督/紅街市」、「蓮峰游泳池」
**臨時停靠：勞校幼稚園附近臨時站、「筷子基衛生中心」

## 用車
喺啱啱營運嗰時，呢條線主要係用三菱Rosa小巴嚟行，後嚟先改用平治O814型中型巴士嚟做主力。但係隨著乘客係噉增加，原嚟嘅平治巴士應付唔到噉多人，所以就改用下面講到嘅大型巴士型號嚟行。

喺2011年7月31號之前，呢條線成日出現嘅車型係：
*Dennis Dart — 主力車
*Dennis Dart SLF 10米中巴 — 客席車
*蘇州金龍10米大巴 — 客席車
*蘇州金龍12米大巴 — 特見車（註：多數由馬會單頭開出）

喺2011年至2017年，呢條線成日出現嘅車型係：
*蘇州金龍KLQ6108GQ30AT — 主力車
*Dennis Dart SLF 11米大巴 — 特見車

2021年開始，呢條線成日出現嘅車型係：
*蘇州金龍KLQ6109GQ
*蘇州金龍KLQ6108GQ28E3
*蘇州金龍KLQ6108GQ28E4
*蘇州金龍KLQ6108GQ28E5

## 路線
### 收費
*全程車費：澳門幣六蚊
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡同殘疾卡唔扣錢，其餘由政府畀。

### 服務

### 路線停站

## 客量
三十三號可以話係氹仔「線王」，因為會行到市中心新馬路、主要旅遊區等人口密度高嘅地區，加上氹仔人口增加，巴士需求量上升。喺朝早繁忙時間，班次就去到三分鐘一班，係全澳最密班次嘅巴士線，喺繁忙時間一般有好多等住去氹仔返工返學嘅乘客。出車量係全澳巴士線入面最多，經常都係超過一架巴士埋站，繁忙時間重有拖著三架以上巴士埋站，全部都是爆嗮棚。

## 重大意外
2009年2月19號，一架三十三號Dennis Dart大巴喺行到新馬路去氹仔方向嗰時懷疑閃避行人失控，隊咗埋去馬路旁邊嘅騎樓柱。巴士上面十個乘客受傷。呢單嘢搞到條路封咗成半個鐘，交通嚴重塞車。

## 攷

## 睇埋
*澳門新福利公共汽車有限公司
*澳門巴士線一覽
*澳門公交車資優惠計劃
*澳門巴士轉乘服務

## 出面網頁
*http://www.i-busnet.com/macau
*澳門新福利公共汽車有限公司（官方網站）
燒酒

**燒酒**係東亞蒸餾酒嘅一類，用穀物釀造，係透明色，包括中國燒酒（白酒）、韓國燒酒、日本燒酒（燒酎）、琉球燒酒（泡盛）等等。
張藝興

**張藝興**（，，，，），曾用名**張加帥**（，，），藝名**Lay**（，），係喺韓國發展嘅中國籍男藝人，韓國SM Entertainment喺2012年推出嘅男子組合EXO以及中國分隊EXO-M成員，係EXO-M嘅主領舞、副唱、樂器擔當。

## 個人資料
*本名：張藝興
*曾用名：張加帥（장가솔）
*英文名：Lay Zhang
*藝名：Lay（레이）
*民族：漢族
*血型：A型
*身高：176cm
*體重：60kg
*特長：舞蹈、鋼琴、結他、作曲同畫畫
*愛好：舞蹈、音樂創作、彈琴

## 後生
1991年10月7號，張藝興生於中國湖南省長沙市嘅一個書香門第，噉亦令張藝興自細就受到較好嘅家庭教育。

1998年（6歲），參與電視劇《咱老百姓》，喺劇中飾演「歡歡」。

2000年參加《音樂不斷》林志穎歌友會並演唱歌曲，首次接觸電視熒幕。

2004年（13歲），初試作曲就沉浸其中，此後不斷有作品面世，至今已有百幾首。 

2005年，參加《明星學院》比賽，最終獲得總決賽季軍。《明星學院》比賽結束後，張藝興返到學校繼續學業。喺校期間，張藝興都會參加校文化藝術節嘅匯演。

## 演藝生涯

### 出道前（2008年至2012年3月）
2008年，通過SM Casting System嘅選拔，成為韓國娛樂公司SM Entertainment旗下練習生，並去韓國開始練習生生活。 

2010年12月，張藝興以公開練習生身份代替公司前輩SHINee受傷成員，參與日本一場巡迴演唱會舞蹈演出。

2012年1月17號，張藝興以SM Entertainment男子組合EXO成員身份首次亮相，藝名確定為**Lay**，同時公開第一支單人舞蹈預告《Phoenix》。

### 出道後（2012年4月至今）
2012年4月8號，Lay以SM Entertainment新組合EXO同佢嘅子隊EXO-M中國成員身份正式出道，並擔任隊內主領舞、副主唱同樂器擔當。

2012年12月29號，Lay以企劃組合S.M. The Performance成員身分參與SBS歌謠大戰「SM7」特別舞台。

2013年9月20號，出演SBSStarFace-off中秋音樂特輯，同EXO其中三位成員（、Chanyeol、）合作展示The Beatles嘅經典舞台All My Loving。Lay擔當詮釋The Beatles靈魂人物約翰連儂嘅部分。 

2013年9月28號，Lay同同隊嘅Kai以及少女時代成員孝淵出演舞蹈節目嘅特別合作。直播中出現音​​響故障，而佢哋喺部分伴奏音樂缺失嘅情況下依然完成合作。 

2013年11月喺MBC可視電台《》中，Lay結他彈唱自作曲《寫給媽媽的歌》。

2013年12月9號，EXO以《十二月的奇蹟》回歸，打歌期間，Lay上台進行鋼琴伴奏。

2013年12月12號，SMTOWN喺微博公開SM ROOKIES的Seul Gi & Irene（現任Red Velvet成員康瑟琪、裴柱現）嘅視頻，該舞蹈視頻的伴奏由Lay原創，並通過國內外各視頻網站等官方途徑公開。  

2014年，Lay加入韓國音樂著作權協會。

2014年4月，喺EXO舉辦嘅日本FANMEETING中，Lay再次進行鋼琴伴奏。

2014年5月23號，喺屬於EXO嘅演唱會中，Lay公開咗自作曲《I'm Lay》。

2014年6月，Lay以個人名義進行主持活動，先後主持《音樂風雲榜》、《》、《亞運會特派記者》、《2015央視網絡春晚》等節目，並參與錄製《》、《》、《年代秀》、《奔跑吧兄弟》、《》等綜藝節目。

2014年12月31號，Lay喺湖南衛視跨年演唱會中，表演咗作曲《I'm Coming》。

2015年4月8號，SM Entertainment公佈Lay喺中國設立工作室嘅消息。

## 公益活動
2013年4月20號雅安地震，Lay發布微博更換頭像為四川祈福，寫低「雅安加油」「我們在一起」，並且匿名捐款留言寫：「和興迷一起辛苦了」，重唔小心分享微公益愛心微博，暴露咗私下偷偷捐款嘅事實。

2013年10月7號，「張藝興粉絲愛心基金」成立。「張藝興粉絲愛心基金」係芒果V基金旗下第一個Fans基金，張藝興知道後表示「驕傲!!!感動!!」。 

2014年3月3號，喺韓國嘅Lay同部分EXO成員一齊去兒童福利院探小朋友。喺公益活動完咗之後，Lay捐款並表達對小朋友嘅關愛以及今後再去福利院探小朋友嘅願望。

2015年1月13號，啱啱主持完CCTV網絡春晚大型晚會，就趕去廣州，喺北京遇上塞車，最後喺機場轉咗航班至去到廣州。本來喺2月13號，Lay重有遞啲演出活動，但佢認為畀呢啲返鄉嘅外來工人群做公益，送出一點關心同幫助，係比任何演出都有意義嘅事，呢啲對佢嚟講更加重要，所以佢特登飛來雲浮，一定要參加呢次活動。

## 音樂作品
只列出Lay個人音樂作品。

### 創作歌曲

## 影視作品
### 電影

## 影視作品
### 主持

### 綜藝節目
只列出LAY個人參與嘅綜藝節目。

### 固定綜藝

### 電台DJ

### 參與電台

### 畫報代言

## 參考

## 出面網頁
* 
*
後貝加爾站

，又譯（，拉丁轉寫：Zabaykal'sk，國際音標：），係屬西伯利亞鐵路嘅車站，位於俄羅斯後貝加爾邊疆區嘅市鎮後貝加爾，有他斯契─後貝加爾支綫經過。

後貝加爾站係鋪東淸鐵路時起嘅，最初有中文名，叫做十八里小站，意思係離滿洲里站有十八華里嘅細站。而家由俄羅斯鐵路後貝加爾鐵路局管轄。呢個站係西伯利亞鐵路同中國嘅邊境站，俄國列車會喺呢度換軌，再駛入中國境內。

## 註

## 攷

類:俄羅斯鐵路站
占士賀拿

**占士賀拿**（注意「占士」嘅人名變音，；；）係美國一位作曲家，演奏家兼樂曲指揮家。佢第一部整嘅電影配樂係1979年嘅The Lady in Red，曾經幫過《鐵達尼號》、《阿凡達》、《狼圖騰》、《勇敢之心》呢啲出名嘅電影配過樂，尤其係佢整嘅My heart will go on（絲蓮·迪安唱）更加係風靡全球。

美國當地時間2015年6月22號朝早9點半，佢坐部註冊名叫「占士賀拿」嘅私人飛機喺美國加州聖巴巴拉北邊60km，雲圖拉同卡尼縣之間嘅洛柏利斯森林公園上空失事墮落死咗，終年61歲。

## 攷
* James Horner, Film Composer for 'Titanic' and 'Braveheart,' Dies in Plane Crash THE Hollywood REPORTER 6/22/2015 8:31pm PDT
* James Horner: Oscar-winning Titanic composer dies in crash BBC Entertainment & Arts  23 June 2015

類:美國作曲家
類:飛機失事死者‎
中森明菜

**中森明菜**（；；）係日本女歌手同演員，日本東京都清瀬市人。

## 簡歷
中森明菜喺1982年出道，同年5月出第一張 SINGLE（慢動作），引起廣泛注意。同年7月推出第二首SINGLE（少女A），已經打入日本 ORICON 10 大位置。當第三張 SINGLE（第二段戀情），就係佢第一次有碟升到榜首，重係一上就到榜首（日本叫初登場），直到1988年推出（TATTOO）為止，總共有 20 張連續 ORICON 咁樣上榜首。而喺1985年推出嘅 SINGLE（我的愛……）獲得日本唱片大獎。1986年推出嘅 SINGLE（慾望－情熱－）再度獲得日本唱片大獎。

除咗唱片嘅輝煌成績之外，中森明菜更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅。

## 出面網頁
* 
* 
* 中森明菜 スペシャルサイト｜Warner Music Japan
* 中森明菜｜Warner Music Japan
金雲夏

**金雲夏**（；；），原名**金昌古**（；），大陸嘅北方傳媒一般譯做**金雲河**（），係南韓嘅一位舞台劇演員，仁川人，曾經喺韓劇《瘋狂黑社會》仗入面跑龍套而出名。

喺2015年6月19號，佢喺南韓首爾城北區嘅一間環境比較惡劣嘅出租屋入面死咗，終年40歲，但佢條鹹魚喺5日之後先至俾人發現。佢懷疑係長期疲累兼生活作息冇規律而死。

## 註

## 攷
* 연극배우 김운하, 숨진 지 5일 만에 발견 '고시원 총무가 발견' 생활고 겪어… chosun.com
* 배우 김운하 '연극터전'서 떠나다…"찔레꽃처럼 살았네" NATE 판

類:金氏 (韓國)
類:韓國演員
類:舞臺劇演員
廣州市一汽巴士

**廣州市一汽巴士**（注意「士」字有陽上變音，），之前嗌過**廣州市第一公共汽車**（）嘅名，係中國廣東省廣州市嘅一間巴士公司，喺1952年9月8號成立，總部喺越秀區東湖路26號。而家係廣州市第一巴士屬下嘅一間公司。

## 史

1952年9月8號，嗰時嘅第一任廣州市長——葉劍英，向廣州市人民政府正式發文，同意成立咗「廣州市公共汽車公司」。而個名一直去到1980年9月1號，由於廣州二汽公司成立，呢間巴士公司改名做「廣州市第一公共汽車公司」。不過喺1984~1985年，由於冇乜財政投入，搞到公司向銀行搞貸款、員工厝錢買巴士搞個全新嘅專線車隊。喺1986年11月，5號巴同12個沿線單位一齊發起「友愛在車厢」嘅活動，嗰年定咗「友愛在車厢，真誠為乘客」嘅口號出嚟。

從1987年開始，呢間巴士公司搞咗幾個中國內地史無前例嘅嘢：
#1987年，引入雙層巴士投入營運，重實現喺巴士度裝兼用埋自動報站器。
#1992年，喺13號車率先搞「前門上車，後門落車」嘅制度。
#1993年8月，喺202號車率先搞「冇人賣車飛」嘅嘢。
#1994~2000年，率先喺13號巴搞接觸式IC卡收費系統（月票）。
#1996年底，率先向成個廣州全面實現巴士「冇人賣車飛」，重實現搞出「空調巴」。
而以上呢啲案例喺嗰時中國內地嚟講，都係未出現過嘅。

到咗1997年11月，12號巴率先用液化石油氣LPG做燃料，成為廣州市第一條環保嘅巴士路線。

2002年，巴士公司按廣州市交委要求再引入空調巴，嗰年重同市殘聯合作，喺133號車用低地臺無障礙巴士，重喺133、7、24號等巴士路線推廣盲人坐車系統。。甚至喺2003年开埋珠江两岸遊路線，成為城市宣傳嘅流動窗口。

2004年12月12號，廣州市第一公共汽車公司改制，改名做「廣州市一汽巴士」，連口號都改成「環保每一天　健康每一年」。而車頭嘅「一汽」兩個字改成「一汽巴士」，下面加埋「」嘅字樣，連商標都換成木棉花嘅撈稿。

2005年，巴士公司重開通咗廣州第一條巴士同地鐵接駁嘅專線，甚至重開通咗5條南沙區嘅巴士路線，重發展埋南沙區嘅交通。

從2007年6月開始，一汽巴士重開通咗廣州第一批「村村通」嘅小巴。嗰年因為廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源，結果呢間巴士公司同電車公司、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。

## 口號
呢度寫嘅係從一汽巴士公司成立之後，一直到而家為止用過嘅口號：
*1986年~2004年：友愛在車厢，真誠為乘客。
*2004年~而家：環保每一天，健康每一年。

## 註

## 出面網頁
* 

類:廣州巴士
八和會館

**八和會館**（）係由鄺新華、獨腳英、林之等粵劇藝人喺1889年開始搞嘅粵劇仝人行會組織，原址喺廣州市荔灣區嘅恩寧路，後嚟喺香港、新加坡、馬來西亞、美國都搞咗間分館。

全球各地凡係有華人同華僑嘅地區，就有廣東人；有廣東人就肯定有講粵語嘅人；有講粵語嘅地區就肯定有粵劇、粵曲、粵樂等活動，甚至有八和會館。

## 全球各地嘅八和會館
* 廣東八和會館：喺廣東省廣州市荔灣區。
* 香港八和會館：喺油麻地。
* 新加坡八和會館：喺大坡。
* 馬來西亞八和會館：喺吉隆坡Jalan Pudu。
* 美東八和會館：喺紐約州紐約曼克頓。
* 美西八和會館：喺加州三藩市。
* 紐西蘭八和會館：喺奧克蘭中心商務區。

## 註

## 連出去
* 世界各地的八和会馆 广州文史
廣東八和會館

**廣東八和會館**（）係中國廣東省廣州市嘅一間會館，喺荔灣區恩寧路177號。呢間嘢喺1889年起好。佢係廣東粵劇界入面比較出名嘅會館，重係八和會館嘅原址。

## 名
呢間會館嘅「八和」兩個字係「和翕八方」噉解。

## 史
喺清光緒十年（1884年），粵劇藝人鄺殿卿一齊摟埋啲粵劇同行嘅人喺光緒十五年（1889年），到咗廣州黃沙海亭街（而家係西城都薈廣場一帶）霸咗六十幾井（1000幾㎡）地嚟搞間八和會館，重係繼瓊花會館、吉慶公所之後嘅第三間粵劇藝人行會組織。喺開館無耐，間嘢實行行長制，其中第一任行長係鄺殿卿。而會館將藝人按行當同班入面嘅職務嚟分成帶「和」字嘅8個堂口：
* 永和堂：小武
* 兆和堂：小生、正生、總生，公腳。
* 福和堂：旦行
* 慶和堂：淨行
* 新和堂：醜行
* 德和堂：五軍虎
* 普和堂：棚面
* 慎和堂：睺住戲班經營業務嘅人
呢8個堂都有宿舍，用嚟安置失咗業嘅藝人同每年散咗班之後，返唔到屋企嘅藝人。會館重整埋養老院、安息所等機構，重開辦埋八和子弟小學、八和粵劇養成所等學校同埋科班。由於佢成日同藝人搞團結、福利同協調戲班之間嘅關係，所以點解佢都搞過積極嘅嘢。到咗民國時期先後改名做八和公會、八和劇員總工會、八和粵劇協進會。但係抗日戰爭爆發咗之後無耐俾蘿蔔頭炸沉咗。但喺廣州淪陷期間租咗南華中路嘅一間屋搞會務直到日本仔投咗降為止。後嚟間嘢搬返嚟和平中路就改名做「八和粵劇職業工會」，後嚟搬返到恩寧路又改名做「八和粵劇職工大會」。喺國共內戰時期，廣州嘅社會局、警察局、機器工會都有勢力加入「八和」，重要求粵劇戲班嘅燈光、佈景部門啲人改屬機器工會，搞到八和嘅會七國咁亂。從八和會館開始成立一直到中華人民共和國成立之前，做粵劇嗰行嘅藝人一定要入會，凡係冇會嘅人都唔畀搭班做戲（女藝人喺1924年之後先至可以入會；而下四府班就冇份）。中華人民共和國成立咗之後無耐，由於嗰時唔畀有私企，搞到原屬「八和」嘅機構都冇嗮，喺廣州地區搞粵劇啲人要參加廣州市總工會所屬廣州市粵劇曲藝工人臨時代表會，後嚟先至轉入文教工會，直到1980年代恢復返「八和」機構為止。喺1985年，廣東粵劇八和聯誼會正式成立，而「八和會館」嘅名正式重新用返。

1999年10月，廣東八和會館向廣州市民政局辦咗社會團體登記證書，改名做「廣東省八和聯誼會」，會址重喺而家嘅廣州市荔灣區恩甯路177號，而產權畀咗廣州市文化工會。入面有900幾位粵劇藝人，屬下有「廣東八和粵劇團」。到咗2003年初，八和會館先至喺廣東省人民政府嘅支持而恢復返原名。

## 有關嘅書
* 《广州市文物普查汇编·荔湾区卷》，广州出版社，2006年11月版，ISBN 7-80731-287-4

## 攷
* 广东八和会馆 中国粤剧网
* 广东粤剧与粤剧八和会馆 荔湾区地情网

類:廣東藝術團
類:荔灣區古蹟
類:粵劇場地
黃埔大橋

**黃埔大橋**（）係中國廣東省廣州市嘅一條橋，2003年12月23號喐手起，2008年12月16號落成通車。呢條橋橫跨珠江兩岸，將黃埔區同埋番禺區嘅東二環高速連埋一齊。呢條橋重係廣州市入面，過橋費最貴嘅橋。

## 連接位
北邊從黃埔區嘅南海神廟西邊冇幾遠嗰度開始，跨過珠江，南到番禺區化龍鎮東北邊。

## 長度、闊度、高度

橋全長7016.5米（主橋1108米），闊41.69米，雙向6車道。橋底高度60米，主塔高226.14米。

## 收費
呢條橋嘅過橋費分為5類，分別係30、45、60、90同105蚊/車次。

## 註
香港八和會館

**香港八和會館**（）係香港嘅一間會館，喺油麻地彌敦道493號，展望大廈4字樓A座入面。呢間嘢喺1953年嘅廣東八和粵劇職業工會香港分會嘅基礎上重新註冊成立嘅會館。喺二零零八年十二月十七日，香港八和會館註冊成為非牟利慈善團體。

香港八和會館以宏揚傳統粵劇藝術，保障同行嘅權益同生活福利嘅主旨，重關心啲老坑、虛弱、孤寡老人、培養後代粵劇接班人。喺粵劇教育入面，八和開辦咗青少年粵劇訓練班為粵劇界培養出多啲新苗；重同職業訓練局合作，搞出一系列以專業演員做對象嘅粵劇藝術傳承課程。

## 攷
* 香港八和會館 香港旅遊發展局

## 出面網頁
* 香港八和會館官網

類:香港藝術團體
類:香港會館
類:油麻地
類:粵劇場地
類:香港文化
廣州市電車公司

**廣州市電車公司**（）係中國廣東省廣州市嘅一間巴士公司，喺1962年4月1號成立，總部喺荔灣區中山八路64號。而家係廣州市第一巴士屬下嘅一間公司。

## 史

喺第一次世界大戰前後，全球好多大都市都有電車出現。喺遠東地區，香港早就喺1902年搞咗電車公司，1904年通車；而上海喺1908年3月都搞咗電車出嚟。嗰時廣州一直都冇電車，好多人都有咗「電車夢」。

喺1915年2月10號因廣東巡撫使公署落咗批文喺大沙頭工程局搞電車，原計劃喺沙面對開嘅沙基去到大沙頭嘅路線，但呢個計劃一直未實現。中共建國前，嗰時嘅市政府就試下喺盤福路附近鋪軌嚟發展有軌電車，但由於嗰時太多戰亂，材料甚至喺抗日戰爭期間，冚唪唥失嗮蹤，結果一直都冇實現。

直到1960年9月，廣州市無軌電車通車之後，廣州終於有咗屬於自己嘅電車，從而實現廣州嘅「電車夢」，嗰時凈係開通咗1條路線。而佢嘅公司喺1962年4月先至正式成立，路線就多咗3條，變成4條路線，同而家嚟比，重好少。直到1980年代初，由於電車開咗4條，凈係畀越秀、東山、荔灣三大中心老城區啲居民服務。

1986年，電車路線去到7條，跟住電車路線冧都改嗮「10X」嘅三位數樣。但由於1989年因廣州市區啲馬路越嚟越多車，搞到原先越秀公園嘅101同103號嘅電車總站搬到而家嘅機場路同廣園中路交界嗰邊，三元里村附近。而105路電車同104路電車差唔多噉行，加上客流太少嘅關係，結果105號電車開咗無耐就停咗，直到1999年先至恢復返。喺1991年，電車公司先至開始出現巴士版嘅路線。

1999~2001年，廣州市人民政府批准咗新一期嘅廣州發展規劃而搞新一輪嘅電車發展經歷，結果呢3年內，電車路線去到11條。北邊總站同東邊總站都分別改成而家嘅黃石立交同沙河附近。

2003年1月，廣州市電車公司實現咗三線跨江營運嘅歷史性突破，第一次殺入海珠區。

2004年底，廣州嘅109、110、111號電車因為廣園東路同恆福路交界嘅立交橋施工嘅關係先至縮短到恆福路總站，直到2005年秋冚唪唥先至恢復返到而家嘅天平架總站。

從2007年10月開始，由於廣州政府話要解決公交企業嘅惡性競爭同巴士公司數量越嚟越多嘅問題，開始整合巴士資源，結果呢間巴士公司同一汽巴士、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。

## 註

## 連出去
* 无轨电车通车
* 廣州歷代電車

## 出面網頁
* 广州市电车公司官网

類:廣州電車
類:廣州巴士
孟亨利

**孟亨利**（或）係美國外科醫生，奉教會之命嚟到中國，建立同管理多間醫院。

1907年，美國長老教會喺廣東饒平黃岡起咗真道醫院，並由孟亨利管理。

1922年奉基督教長老教會之命嚟到中國，喺鎮江建立醫院，即係今日嘅鎮江市第一人民醫院。

1924年，做鎮江市紅十字會醫士會會長。

## 參考

類:醫生
類:美國人
朴燦烈

**朴燦烈**（廣東地區讀，港澳地區讀；；）係韓國男歌手，2008年通過S.M.Casting System進入韓國娛樂公司SM Entertainment做練習生，2012年以男子組合EXO出道，係EXO-K隊嘅成員，係呢隊嘅主Rapper、副主唱同門面擔當。

朴燦烈喺韓國電視台SBS嘅節目《叢林的法則》2014年1月10號播出嘅內容中提到本名係純韓文名，冇對應嘅漢字，係（繁盛果實嘅意思）嘅縮略語。而燦烈係中國媒體同擁躉音譯嘅，唔係本名亦唔係藝名。

朴燦烈嘅家姐（音譯：朴宥拉）係韓國電視台YTN嘅新聞主播，長相甜美，喺EXO擁躉圈度幾有知名度。

## 影視作品
### 電視劇

### 電影

## 作品
### 音樂錄影帶

### 綜藝節目
* 2015年 JTBC《我獨自戀愛中》（男子特輯）
* 2015年 KBS2《超人回來了》
* 2016年 MBC《Star Show 360》

### 固定綜藝

### 訪問節目&電台

### 主持
* 2013年6月7號 KBS 音樂銀行 待機室特別MC （同Xiumin、Baekhyun、D.O.共同主持）
* 2013年7月12號 KBS 音樂銀行 待機室特別MC （同Suho、D.O.共同主持）
* 2013年7月13號 MBC 神童的深深打破 代班DJ（同Xiumin共同主持）
* 2013年8月1號 Mnet M! Countdown 特別MC （同Sulli共同主持）
* 2013年8月23號 KBS 音樂銀行 待機室特別MC （同Baekhyun、Kai、Sehun共同主持）
* 2013年9月6號 KBS 音樂銀行 待機室特別MC （同Baekhyun共同主持）
* 2013年9月16號 MBC Younha的閃耀星夜 特別DJ （同Suho共同主持）
* 2013年10月5號 MBC Show! 音樂中心 特別MC （代替珉豪主持）
* 2013年11月14號 MBC 2013甜瓜音樂獎 MC （同Suho、Baekhyun、Kai、李侑菲共同主持）
* 2014年10月30號 KBS Music Bank World Tour in Mexico MC（同Infinite聖圭、BEAST斗俊共同主持）
* 2015年5月2號 MBC Show! 音樂中心 特別MC（同 AOA 草娥、Girl's Day 惠利共同主持）

## 音樂作品
### 其他歌曲

## 註

## 出面網頁
* 
* Chanyeol嘅Instagram
* Chanyeol嘅
范萱蔚

**范萱蔚**（，）係香港歌手。2006年佢參與無綫電視遊戲節目《美女廚房》做「美少女廚神」參賽者，到2007年正式入樂壇，2008年出過兩隻碟，之後亦為無綫電視同香港電台拍過電視劇。2012年佢轉行做化粧師，淡出幕前。
胡淽喬

**胡淽喬**（，前名**胡心諾**（）、**胡薾之**（），），係香港KOL同前𡃁模，前組合Donut成員。2008年佢喺亞洲遊戲展《SONY PlayStation Girl》選舉大賽攞亞軍，2009年參與無綫電視遊戲節目《美女廚房》做「美少女廚神」參賽者而開始多人識，同年開始佢出寫真集，亦拍過《撲克王》、《最強喜事》等電影。

2020年頭武漢肺炎肆虐期間武漢封城，被困武漢。

## 攷

## 出面網頁
* 
* 
*
裴殷

**裴殷**（，）係香港模特兒、電影演員，2009年參與無綫電視遊戲節目《美女廚房》做「美少女廚神」參賽者而開始多人識，同年入過八模兵團出過寫真集，之後拍過《很想和你在一起》、《惡胎》等電影。佢亦曾經喺2010年幫亞洲電視拍過電視劇《香港Go Go Go》。

## 參考
李寬

**李寬**係李世民第二仔，武德三年（620年），李寬喺阿爺李淵嘅安排下過繼咗畀阿叔楚哀王李智雲，冇耐夭折。
廣州市二汽巴士

，之前嗌過同，係中國廣東廣州嘅巴士公司，1977年10月1號成立，總部喺白雲區增槎路367號。而家係廣州市第二巴士屬下嘅一間公司。

## 史
廣州市二汽巴士喺1977年10月1號成立，嗰時嗌「廣州市郊縣交通運輸公司」，嗰時佢專門負責廣州嘅鄉下地區、番禺、增城、新豐（而家係韶關屬下一個縣）、龍門（而家係惠州屬下一個縣）四個縣嘅客運同拉貨嘅運輸；而建築方面，初頭係用一個簡單嘅竹棚場地，後嚟喺1979年先至起咗棟兩層樓嘅磚木結構建築嚟辦公。

1980年9月1號，廣州市公共汽車嘅部分公司同嗰時廣州市郊縣交通運輸公司合併，變成廣州市第二公共汽車公司，專門負責龍門、增城、番禺三縣同一小部分廣州市區嘅巴士路線。甚至喺1984年4月1號同一汽公司嘅部分業務合併同歸口管理，負責嗰時廣州新豐、龍門、增城、從化、花縣（而家係花都區）、番禺嘅市屬六縣同部分跨市路線嘅客運；同年7月1號重開埋去深圳、珠海、台山嘅上下川地區路線。

而呢間公司曾經喺1987年，由香港引入雙層巴士營運。而佢嘅中巴分公司喺1992年9月28號正式成立。喺1993年9月28號學埋一汽搞冇人賣車飛嘅巴士路線。

從1994年1月6號開始，二汽巴士先後開通做好幾條巴士路線，初步形成咗公司喺廣州市區嘅巴士線網。

從2007年6月開始，廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源。結果喺2009年9月2號，呢間巴士公司同新福利、新世界、冠忠（今日嘅第二巴士）、恆通、興華巴士合併成而家嘅第二巴士公司。

## 口號
*郊縣線——城鄉之橋，服務大眾。
*市區線——廣州二汽，為生活提速。

## 註

## 出面網頁
* 广州市二汽巴士官网

類:廣州巴士
陳思成

**陳思成**可以係：

* 陳思誠，中國男演員，原名「陳思成」
* 陳思成 (學童)，湖南衛視學童鮮師煉成記《一年級》中嘅主演
F1

**F1**或**F-1**可以係：

*十進制數字341嘅十六進制寫法。
*電腦鍵盤入面嘅F1掣
*一級方程式賽車：一種賽車比賽，一年有好多個站賽事。
*麥拿輪F1（）：一部由麥拿輪車隊同BMW一齊搞嘅限量超級跑車。
*F1賽車：任天堂公司出嘅一種遊戲。
*F1摩托艇世界錦標賽：一種高速水上賽艇運動。
*f¹：一種希臘嘅手寫信條。
*F-1 (人造衛星)：越南嘅人造衛星。
*F-1 (潛水艇)：美國嘅潛水艇。
*F-1冠軍標籤大賽：日本嘅職業摔跤聯賽，每年一屆。
廣州客車廠

**廣州客車廠**（），簡稱**廣客**（）或**廣州牌**（），係中國廣東省廣州市嘅一間已經執咗笠嘅客車廠。位置就喺而家天河區元崗路一帶。呢間客車廠喺1949年10月16號成立，2000年10月中旬執笠。

## 史

*1949年10月16號，客車廠正式成立，嗰時嗌「廣州市車管處汽車修理組」，後嚟改名做「廣州汽車修理組」嚟出同裝巴士。
*1970年代初，客車廠出嘅越秀牌大客車，曾經俾中國外交部做咗禮賓司送鬼佬嘅專用車。
*1970年代中葉，客車廠正式出咗鉸接式巴士。
*1980年代初，客車廠出嘅GZK6874E型客車曾經做咗國務院總理送畀利比里亞國家元首嘅禮物。
*1984年，公司改名做「廣州客車廠」。
*從1993年8月開始，由於廣州率先搞「前門上車，後門落車」嘅制度。結果佢出廠啲客車好多人買，唔單止創下賣走1300部巴士嘅紀錄，甚至有一段時期賣到斷貨。
*1993年12月，客車廠曾經出過雙層巴士品種。
*1996年，客車廠以佢嘅核心，搞咗廣州客車集團公司，甚至喺1999年9月收購咗廣東客車廠。

## 執笠

由於中國內地喺1990年代經過咗「八五」同「九五」嘅工程計劃，搞到汽車生產銷售發展得好快，加上一系列嘅經濟調整，就喺2000年10月中旬，由於客車廠適應唔到嗰時嘅經濟發展，結果俾市場經濟淘汰而執笠，結束咗51年嘅歷史。而公司出產嘅巴士方面，雙層巴士喺2001年4月正式退役，而佢間廠冚唪唥嘅巴士喺2005年12月23號先至正式淘汰嗮。

## 註

## 攷
* :::::::::: 广州客车厂 :::::::::: 北美楓
* 掛住你廣客巴士 網易博客
* 掛住你廣客巴士 模載聯合

類:廣州執咗笠嘅公司
桫欏樹

**桫欏樹**（；學名：**'），又叫**樹蕨'''（），係桫欏科桫欏屬嘅常綠喬木兼蕨類植物，原產地喺臺灣，而家喺中國嘅兩廣地區、香港、臺灣、海南同東南亞、南太平洋嘅群島、日本琉球群島，重有雲南同貴州、尼泊爾嘅暖而濕地區先至搵到。呢種植物既係世界上最高大嘅蕨類植物，又係一種古老嘅原始植物，甚至係一種熱帶植物。呢種植物喺中國內地列入咗國家一級保護植物。

## 形態
呢種植物一般有3~8m高，最高可以去到20m到。樹幹係圓形，有啲似椰子樹；樹幹冇分枝，但有疏刺或鋪嗮六邊形嘅斑紋。淨係得樹頂叢生咗好多大而長嘅羽狀複葉，好似個雷達噉放射出去，但佢既唔開花、又唔結果、甚至唔出籽（俗稱「三無植物」）。喺佢嘅葉後邊有好多孢囊堆，睇落去好似啲黃斑噉，其實入面重生咗好多孢。

## 繁殖後代
桫欏嘅後代係靠孢嚟生嘅。孢喺熟咗之後，跟住風一齊飄，好似啲飛榕噉，最後落到泥土嗰度發芽。先係生個心形嘅扁平原葉體，而呢筍嘢係綠色，可以光合作用。而且腹面好似鐵線蕨噉生根，甚至可以獨生。喺元葉體腹面前有頸卵器，後有精子器。喺鏡子成熟咗之後靠好多鞭毛喺水度游到頸卵器同卵細胞結合，搞出個合子，而合子重吸收原葉體嘅養料而發展成坯，最後生成樖樹。

## 用途
呢種植物嘅梗有好多澱粉，既可以食，又可以用嚟整器材，甚至可以做藥。
### 藥用價值

桫欏喺藥用方面，有驅風濕、強筋骨、清熱止咳嘅功效。

## 植物活化石
喺兩億年前嘅恐龍時代入面，桫欏樹喺全球各地都搵到。而且又高又大，甚至幾多下。但由於地殼變遷，好多同桫欏一齊嘅蕨類植物都死嗮，埋喺地底變成煤炭。凈係得返好少蕨類生物一直留到而家。

## 有關嘅書
* 中国少年儿童百科全书 自然·环境 第438页　浙江教育出版社 ISBN 7-5338-1946-2/G·1942

## 出面網頁

* 桫欏, Suoluo 藥用植物圖像數據庫 (香港浸會大學中醫藥學院) 
* 活化石植物”—桫 椤 華南植物園标本馆
* “活化石植物”—桫 椤 美国哈佛大学
* 台灣桫欏 認識植物
* 神奇的桫椤 贵州赤水桫椤国家级自然保护区
* 桫椤 中国植树网
* 桫椤 贵州百科信息网
* 桫椤 百拇医药

類:桫欏屬
類:四季常綠植物
類:喬木
類:蕨類植物
類:糧食
類:藥用植物
類:植物之最
類:三無植物
房遺直

**房遺直**係大唐官員，宰相房玄齡嘅嫡長子，繼承老頭梁國公爵位，永徽初年做到禮部尚書、汴州刺史。後尾細佬房遺愛謀反失敗伏誅，房遺直以老頭嘅功勞被特赦，除名為庶人。
房遺愛

**房遺愛**（），名俊，大唐宰相房玄齡二仔，貞觀二十二年（648年）畀唐太宗賜婚，娶咗太宗當時最錫嘅第十七囡高陽公主（後尾改封合浦公主）做老婆，收公主侍女淑兒為妾。成婚之後被任命做右衛將軍。唐高宗時被任命為房州刺史。永徽四年（653年）謀反伏誅，高陽公主賜自盡，諸子流放到嶺表。
李恪

**李恪**（），字厶，大唐太宗第三仔，隋煬帝個囡楊妃所生。

永徽四年（653年）房遺愛、高陽公主夫婦謀反事敗，房遺愛為求免死，屈埋李恪都有份謀反。二月初三（公曆3月10號），長孫無忌以佢涉及謀反案為名，將佢絞殺，年35，四個仔李仁、李瑋、李琨、李璄流放嶺南。
宋安東

**宋安東**（）係中華人民共和國一位冰球員。

宋安東1997年喺北京出世，9歲嗰陣帶領北京少年虎仔隊喺加拿大首都渥太華贏得，之後先後移居加拿大同美國，一邊讀書一邊繼續打冰球。與此同時，佢亦都頻繁為中國18歲以下國家冰球隊出征。2015年北美國家冰球聯賽選秀大會上面，宋安東喺第六輪被紐約島民選中，成為國家冰球聯賽歷史上第一位被選中嘅中國球員。

## 參考


類:冰球員
花序

**花序**（）係花梗上嘅一堆花因種類唔同，而用咗唔同方式排喺花軸上而按順序開花嘅嘢。佢可以細分成好多個種。

## 品種
### 按成長方式
如估按植物器官嘅成長方式，重可以細分成單軸同合軸兩個品種。其中單軸嘅係無限花序，合軸嘅係有限花序。佢係用來解釋開花嘅先後順序。其中包括咗以下呢啲品種：
#### 無限花序

無限花序嘅開花規律係最先開嗰朵都未開完嗰時，跟住其它枝幹就猛咁開花。喺第個角度嚟講，最先喺主軸下邊開花，跟住無耐就唔停噉猛咁向上開花，而主軸最上邊嘅花一係最遲開，一係未開。

#### 有限花序

有限花序嘅開花規律係最先開嗰朵慢慢噉謝，跟住隔籬嗰朵就開花。喺第個角度嚟講，主軸係唔可以跟住花嘅順序嚟陸續噉開。佢有分三種模式：
#向頂成熟模式——側花成日從下向上熟
#向基成熟模式——側花成日從上向下熟
#發散成熟模式——側花成日從中間向兩邊熟

### 按樹枝排列方式
#### 苞片
如估按苞片嘅成長方式，包括咗以下呢啲品種：

#### 葉對稱性
如估按軸線嘅排列方式，包括咗以下2種：

### 按位置排列方式
有時植物器官都會脫離正常預測嘅位嚟開花。如估花軸喺唔同部位或生喺連接花軸嘅器官嘅速度變得好快嗰時，就出現唔同位嘅嘢。喺開花嗰時，苞片同花梗嘅相對位可以做判斷植物分類嘅指標。

## 有關嘅書

* 尹长民主编，《生物奥林匹克教程》，湖南师范大学出版社，2003年6月。ISBN 7-81031-870-5/G.478
* 中国少年儿童百科全书 自然·环境 第390－391页　浙江教育出版社 ISBN 7-5338-1946-2/G·1942
* Focko Weberling: Morphologie der Blüten und der Blütenstände; Zweiter Teil. Verlag Eugen Ulmer, Stuttgart 1981
* Wilhelm Troll: Die Infloreszenzen; Erster Band. Gustav Fischer Verlag, Stuttgart 1964

類:花
廣州水上巴士

**廣州水上巴士**（注意「士」字有陰上變調，）係中國廣東省廣州市嘅公共輪渡系統。呢個系統係由廣州市客輪公司負責營運。佢嘅水上路線最先喺2007年4月11號開始營運。到而家為止，廣州一共有13條水上巴士路線。

## 史
廣州水上巴士喺2007年4月11號朝早7點開始營運。最初凈係搞咗條S1線往返芳村同中大。佢令成日往返珠江兩邊又驚塞車嘅市民多咗個出行方式，喺坐船同時重可以睇珠江兩邊靚景。由於呢種交通出行方式俾好多往返珠江兩邊嘅人揀咗，結果水上巴士公司加咗好幾條航線。

2013年9月29號，水上巴士開通咗去廣州塔、金沙洲、長洲嘅航線。

從2014年2月25號開始，廣州嘅水上巴士正式調整票價，變成￥1~2/船次，之後超出10km航線嗰橛，￥3/船次。

2014年11月4號，廣州水上巴士公司將一系列嘅路線合併同調整。

2014年12月17號，水上巴士開通咗去南浦嘅航線。

## 而家有嘅路線

## 註

## 出面網頁
* 廣州市客輪公司

類:廣州輪渡
哈利·登民

**哈利·登民**（；；）係一位比較出名嘅衛理會平信徒領袖，美國阿拉巴馬州巴明咸人。佢成日強調耶穌喺西摩山遇到嘅嘢係生命嘅指導，甚至成日鬧現代物質主義兼強調任何種族、性別同等級嘅簡單生活同個人、所有人嘅關係。而佢得好少個人財產，凈得一對鞋兼唔戴表。佢嘅老友——比利·吉剌咸成日話佢係個偉大嘅傳教士導師。

## 生平
哈利·登民喺1893年9月26號出世喺美國阿拉巴馬州嘅巴明咸。佢阿爸——威廉哈利登民同阿媽——哈提·李安納度都係英國英格蘭告羅士打郡嘅移民。曾經喺1915年做過巴明咸主日學協會秘書到1919年做咗巴明咸第一個衛理教會教堂經理為止。 

1921年，佢喺巴明咸南方學院攞咗學士學位，同時喺1930年同1936年分別攞埋社會工作碩士學位同阿拉巴馬州雅典州立大學榮譽博士學位返嚟。

1938年，佢俾人揀咗衛理會傳道委員嘅秘書。甚至時隔一年，重做埋衛理教會屬下嘅新部門總秘書。.佢係做緊秘書嗰時出過The Upper Room呢本書。

1949年1月31號，哈利·登民做咗傳道基金嘅其一創辦人。 

1965年, 哈利·登民喺美國福音基金委員會度退休，同時重將佢最後啲人工捐嗮畀基金。之後喺美國同全球各地猛咁傳授傳教兼主持佈道會。曾經喺1967年到過臺灣傳過教。

到咗1976年11月8號，佢喺美國阿拉巴馬州嘅巴明咸度死咗，終年83歲。 

## 註


## 有關嘅書
* *Love Abounds: A Profile of Harry Denman, A Modern Disciple* by Asbury Smith and J. Manning Potts ISBN B000H9KB44
* *Harry Denman : A Biography* by Harold Rogers ISBN 0-369-51177-8
* *Prophetic Evangelist : The living legacy of Harry Denman, with foreword by Billy Graham* writings compiled by Bishop Earl G. Hunt and Dr. Ezra Jones ISBN 0-8358-0686-3
* *The Promise and the Power (Harry Denman lectures)* by Alan Walker ISBN 0-7624-1682-3
* Denman's personal papers are archived at the Pitts Theology Library, Emory University

## 出面網頁
* The Foundation for Evangelism
牡丹江站

**牡丹江站**（）係位於中國黑龍江牡丹江西安區嘅特等火車站，由哈爾濱鐵路局管轄。呢個站有濱綏綫、圖佳綫經過，透過圖佳綫，呢個站係牡佳綫、牡圖綫嘅起點站。

## 史
牡丹江站喺1901年起站，到1903年鐵路全綫通車而開站，當時係東清鐵路（濱綏綫）嘅車站，係中國最早一批嘅火車站。牡丹江站經歷過變遷，原先嘅牡丹江站喺南啲嘅位置，後來1934年圖佳鐵路鋪到呢度時，設咗個寧北站，1935年通車後，寧北站改叫牡丹江站，而舊牡丹江站叫做南牡丹江站。爲咗方便管理，1937年6月棄咗舊站，搬到現時嘅位置。

原先濱綏鐵路嘅複綫從哈爾濱開始，到牡丹江爲止，而家全線業已複線化、電氣化。同時哈牡高鐵已經開通，而牡佳高鐵亦起緊，屆時呢個站會係兩條高鐵嘅起終點。

## 站週邊
*牡丹江市衛生局
*牡丹江教育學院
*人民公園
*兒童公園
*牡丹江市氣象局

## 途徑鐵路
*濱綏鐵路
*圖佳鐵路
**牡佳鐵路
**牡圖鐵路
*哈牡客運專綫

## 隔籬站
:濱綏綫
::黃花站 - **牡丹江站** - 愛河站
:圖佳綫（牡佳綫、牡圖綫）
::卡路屯站 - **牡丹江站** - 富江鎮站
:哈牡高鐵
::牡丹江西站 - **牡丹江站**（終點）

## 攷

## 睇埋

*中華人民共和國鐵路

類:黑龍江鐵路站
優步

**優步**（；）係一間有風險投資嘅創業公司同，專門負責用手機做專車APP嘅服務。呢間公司喺2009年3月由查維斯·卡拿力（）同加力·琴普（）喺2009年搞出嚟，總部喺美國加州嘅舊金山。佢嘅功能係乘客可以通過發短信或用APP嚟約車（俗稱「專車」服務），甚至可以用APP追蹤到部車喺邊度。家下呢間公司喺全球幾十個城市都有提供服務。達拉·科斯羅沙希於 2017 年 8 月被任命為 Uber 嘅新任行政總裁。

## 涉嫌非法營運
到2015年6月為止，優步成日喺非法營運範圍出事。由於佢嘅經營方式係將打車行業社群平臺化，其中叫車啲人通過手機APP將優步嘅兼職司機同有空車嘅租戶一齊聯絡，一旦交易成功，就畀返錢等金融操作，甚至影響而家嘅的士公司同租賃汽車產業，喺全球各地已經有唔少人鬧佢，由於佢有啲似五類車噉，唔受商用車嘅法規而引起主管機關關注，加上業者可以隨便亂咁招司機嚟揸自己嘅客車仔兜客，一出事就好難話清損害賠償方，唔單止乘客冇保障，甚至畀車嘅包車公司都有損壞風險。喺全球有部分國家都限制或禁咗呢個專車服務。另外，優步嘅租車服務成日爆負面新聞，因為請返嚟嘅司機成日抗議，話公司成日壓低佢哋嘅收益兼高層識用內部工具嚟隨時追踪客戶都有。

## 睇埋
*Uber Eats
*香港優步

## 參考

## 出面網頁

*
大沙頭遊船碼頭

**大沙頭遊船碼頭**（）係中國廣東省廣州市嘅一個遊船碼頭，喺越秀區嘅沿江東路，海印橋西邊嘅港灣廣場嗰度。呢個碼頭係廣州地區最大嘅珠江遊碼頭。亦係家下廣州地區，配套設施最完善嘅珠江遊遊客集散中心同最大嘅珠江遊船母港，成日俾人話做「廣州外灘」。

## 史
1920年代初嘅孫中山政權睺住嘅航空局就喺大沙頭度搞，嗰時嗌「大沙頭機場」。其中革命軍政府搞嘅第一部戰鬥機——樂士文一號，就喺呢度第一次起飛。喺廣州人嚟講，嗰時俾人話做「水上嘅白雲機場」。到咗1960年代初，呢個碼頭正式開始營運，喺嗰時有好多人嚟嗰度坐船，但喺2000年，呢個碼頭正式將內河航運停咗。

## 攷
* 见证广州历史变迁的八大古码头

類:廣州碼頭
李泰 (大唐)

**李泰**（），字惠褒，小字青雀，係唐太宗李世民第四仔，長孫皇后所出。鐘意文學，書法叻，係當時嘅書畫鑑賞家。才華橫溢，聰敏絕倫，史載「寵冠諸王」，係太宗最寵愛嘅仔。高宗永徽三年（652年）死喺鄖鄉，畀皇帝追封為太尉、雍州牧，諡號恭。
男同性戀鹹片

**男同性戀鹹片**（，）係拍攝啲男性裸體或者男男性交嘅鹹片。

演呢類鹹片嘅男性色情演員本身嘅性取向唔一定係同性戀，佢哋淨係表演拍攝同性性行為嘅色情錄影掙錢嘅啫。亦有啲演員好快就退出咗呢個行業，做返普通人嘅職業。

比較出名嘅男同性戀鹹片明星有日本嘅真崎航、美國嘅布蘭特·哥列根。

## 分類

## 睇埋
* 鹹片
* 基佬
* 同性戀
* 㚻片演員
洪水 (搞清楚)

**洪水**可以係：
* 洪水，即係大量水湧到地上面，而啲水又去唔切嘅一種災害
* 大洪水：喺世界各地好多個民族入面講嘅一個古仔，尤其喺美索不達米亞、希臘、印度、中國、馬雅等文明入面都有洪水滅世嘅古仔
* 洪水 (將領)：越南河內人，中華人民共和國同越南共和國嘅開國少將
* 洪水鎮：全中國有3個「洪水鎮」嘅地名
* 洪水鄉：喺中國貴州省畢節市黔西縣

## 睇埋
* 水浸，洪水去到城鎮裏便嘅時候會發生嘅災害
* flood
新詞

**新詞**（）係某個語言或語種入面，近排出現嘅新詞彙或原創詞組。新詞通常同特定嘅人物、出版物、時期或者事件有關。

新詞可能係舊詞重新組合、稍加變化（例如諧音或者縮寫）或者通過特定語義修辭手法形成，又或者由其它語言或者專業領域引入。新詞通常反映新發明、新現象或新事物或者新嘅文化背景，有重要意義。

全球每種語言每年都有新詞產生，辭典亦會經常更新收錄新詞。

## 參考

## 睇埋
* 潮流用語
* 借詞

類:語言學
類:術語
Together (鄭伊健嘅歌)

**Together**係香港歌手鄭伊健喺1999年3月1號發行嘅一首歌。

## 出面網頁
* Together! 百度音乐
辣椒屬

**辣椒屬**（；學名：**'），又叫**番椒屬'''（），係茄科下面嘅一個屬，原產地喺南美洲嘅熱帶地區，而家喺全球各地都可以搵到。屬下有成廿幾個種。

## 形態規律
呢種植物一般係一年生或長年生嘅草本植物或灌木、亞灌木。佢嘅果有好多個樣，有長角、橢圓、扁圓、紡錘形等。果皮色有紅、黃、綠、紫、白等。而出果嘅方向有向天同向地之分；辣味都唔一樣。

## 用途
辣椒唔單止係大眾比較鍾意嘅調味菜，喺藥用方面，重有健胃、祛風、行血、散寒、解鬱同導滯嘅功效。

## 屬下嘅品種
* 指天椒 Capsicum frutescens
* 黃燈籠椒 Capsicum chinense
* 茸毛椒 Capsicum pubescens
* 斑葉指天椒 Capsicum mirabile
* 風鈴辣椒 Capsicum baccatum
* 番椒 Capsicum annuum

## 唔好嘅因素
辣椒雖然係大眾比較鍾意嘅調味菜，主要係有辣椒鹼。但佢有唔好嘅兩面：
#雖然食得少可以刺激味蕾，增加食慾同促進消化，但係食得太多好容易熱氣。
#有肝炎、腎炎、肺炎、血尿、咽喉炎、高血壓、癤腫嘅唔食得，因為會加重病情。

## 世界紀錄

根據2012年嘅健力士世界大全話，世界上最辣嘅辣椒係美國地區出嘅卡羅賴拿椒，喺2012年11月出現。佢嘅辣度比普通嘅辣椒重要辣成30000倍。

## 有關嘅書
* 中国少年儿童百科全书 自然·环境 第401－402页　浙江教育出版社 ISBN 7-5338-1946-2/G·1942

## 註

## 出面網頁

* 辣椒属 Capsicum PPBC中国植物图像库
* Capsicum Linn.  辣椒属 中国自然标本馆
* 辣椒属为一年或多年生草本植物 老人养生网
* 辣椒，辣椒屬植物 國家教育研究院

類:茄科
陽光寇弟

**陽光寇弟**（；；），又譯做**寇弟閃臣**（）或**寇弟閃遜**（），全名叫**寇弟羅拔閃臣**（；），係澳洲一位流行歌手，而家係美國大西洋唱片公司旗下嘅一位歌手。

## 生平
閃臣喺1997年喺澳洲昆士蘭州黃金海岸出世，佢有兩個後生嘅兄妹 閃臣喺細個嗰時，曾經喺昆士蘭游水錦標賽攞過2次金牌。 曾經一度喺肯力臣嘅教練帶領之下，去咗米阿密游水俱樂部度做游水訓練。 佢阿媽安治喺一間志願者俱樂部度做嘢。

### 加入娛樂圈

到咗2009年3月，佢俾澳洲ABC電視台嘅節目度正式簽約而加入娛樂圈。佢發佈嘅第一個專輯係2010年5月10號發佈嘅「iYiYi」專輯，跟住第二份專輯喺2010年9月20號發佈嘅「Summertime」專輯。 閃臣喺2010年6月，由於佢家庭要求去大西洋唱片度錄音，先至移咗去美國加州洛杉磯度定居， 結果喺嗰個月重去咗日出嘅節目出鏡。2010年6月22號，節目宣佈陝普臣會參加2010年Camplified巡迴賽同第啲作家一齊去成個美國巡遊。而呢個巡遊從2010年6月5號開始，一直到2010年8月4號結束。 而嗰年其它嘅巡迴賽，包括咗喺2010年10~11月期間，覆蓋咗美國9個州嘅中學巡迴賽。 喺2010年12月21號，重發佈咗Extended Play同4U嘅專輯。而EP專輯包括咗5首歌，其中有四首未發佈過嘅。 2011年5月，閃臣喺澳洲悉尼嘅Westfield Miranda廣場度搞咗個番薯演唱會，結果就冇搞到。之後喺澳洲嘅一間電視台節目——The Kyle & Jackie O Show節目入面解釋，實際佢唔係俾番薯搞搞震，係有其他人員因安保原因而臨時叫停先至取消咗呢場演唱會。

響2019年9月到10月播映嘅第一季蒙面歌手，佢演出嘅『機械人』就嬴咗冠軍。

## 註
葡佔屯門

**葡佔屯門**（）係指葡萄牙喺1514到1521年間喺香港屯門島、屯門海澳及葵涌海澳同附近地區建立嘅政權。

## 睇埋
*香港明代史
*屯門海戰
發現宮崎

《**發現宮崎**》（），係香港電視網絡製作嘅旅遊節目，以宮崎縣風物做主題，由周俊偉、林熹瞳擔任主持。

## 節目簡介
宮崎縣位於日本九州嘅南部，當地物產豐富，無論生果、和牛、走地雞，都可以話首屈一指。《發現宮崎》，由兩位識飲識食嘅藝員周俊偉Lawrence、林熹瞳Rachel，帶大家到宮崎食、買、玩，兩個人喺有趣嘅挑戰裏面，介紹宮崎美景美食，展現宮崎最靚一面。

## 每集內容

## 出面網頁
*香港電視網絡：發現宮崎
油椰子

**油椰子**（；學名：**'），又叫**油棕'''（），係棕櫚科油椰屬嘅常綠直立喬木，原產地喺西非地區。而家喺熱帶同亞熱帶地區入面可以搵到。呢種植物既係世界綠色油庫嘅其一成員，又係名副其實嘅「搖錢樹」。呢種植物重係世界上單位面積產量最高嘅一種木本油科植物。

## 發現史
呢種植物喺19世紀或之前，一直匿埋喺西非嘅熱帶雨林地區，直到20世紀初先至俾人發現同關注。

## 形態
植株一般有10m高到，樹徑30cm，樹幹有宿存嘅葉基響度。葉長3~6m，一般簇生喺莖頂，裂片有50~60條，樣係帶狀嘅披針，羽狀葉。花一般係單性，公乸同樹兼肉穗花序，而且一年四季都開花。果係正立或倒立蛋形嘅聚合果，每個大穗結1000~3000隻果，最大嘅果有20kg咁重。果實初期綠，長大中期轉紫黑，好實兼難掹落 ; 熟時轉橙紅先至識甩落嚟。果肉同果仁超過15kg，有60%嘅油響度。

## 適應環境
呢種植物鍾意暖而濕嘅氣候，既唔禁凍，又唔禁旱。要喺上層比較深而厚、兼疏松又肥嘅酸性土或重土度種。 

## 用途
呢種植物嘅果同果仁都可以榨食用油，重可以整成高級奶油同朱古力糖、雪糕。喺工業嗰邊可以整靚嘅番梘。果重可以提取CH<sub>3</sub>COOH同HCOOCH<sub>3</sub>嚟整活性炭同纖維板。油椰餅可以做飼料。另外，喺熟咗嘅花序流出嘅汁重可以用嚟整酒。

### 藥用價值

油椰子嘅根可以做藥，有祛瘀消腫嘅功效。

## 世界上單位面積產量最高嘅一種木本油科植物
油椰子之所以做咗世界上單位面積產量最高嘅一種木本油科植物，係因為佢一般生產椰油200kg/畝，重多過花生嘅出油量成5~6倍，甚至重多過大豆嘅出油量成差唔多10倍，所以佢有「世界油王」嘅名。

## 有關嘅書
* 中国少年儿童百科全书 自然·环境 第396页　浙江教育出版社 ISBN 7-5338-1946-2/G·1942

## 出面網頁
* 油棕 儿童资源网
*  油棕 Elaeis guineensis Jacq. 中国植物志
* 油椰子 認識植物
* 油棕 台灣環境資訊協會-環境資訊中心
* 油棕 植物网

類:油椰屬
類:四季常綠植物
類:喬木
類:植物油庫
類:酒源植物
類:藥用植物
類:農作物
類:植物之最
類:飼料
八模兵團

**八模兵團**係香港𡃁模組合，2009年成立，拍過寫真集，而家已經拆伙各有各發展。

## 成員
*裴殷
*吳燕安
*盧燕宜
*蔡穎恩
*陳嘉寶
*溫雅妍
*賴慧敏
*陳煦晴

## 睇埋
*新8模

## 參考
*八模兵團水著魅力
大名娛樂

**大名娛樂**（英文：）係香港一間藝人經紀公司，1988年開張，舊時老闆林建名（死咗），2007年成立經理人同唱片部門。

## 旗下藝人

## 已解約藝人

## 出面網頁
*大名娛樂
洪福邨公共運輸交匯處

**洪福邨公共運輸交匯處**（英文：**Hung Fuk Estate Public Transport Interchange**）係香港新界元朗區洪水橋田心路洪福邨洪福商場外嘅一個坑狀半露天車站。呢個站喺2015年6月6號開始用。

## 史
配合洪福邨喺2015年6月起好入伙，原本喺田心路同洪元路泊街嘅路線（960P、960X線除外）喺6月6日搬入呢個站，同時配合路線重組，68X搬入呢個站後會縮短到旺角（柏景灣），而佢分支路線268X就改做全日服務。

## 總站路線資料（巴士）
*九龍巴士63X線
*九龍巴士258P線
*九龍巴士268X線
*過海隧道巴士960A線
*過海隧道巴士960B線

## 途經此站路線資料（巴士）
*過海隧道巴士960P線
*過海隧道巴士960X線

## 參考
陳俞希

**陳俞希**（，，藝名：**Hailey C**，），原名**陳煦晴**（，舊英文名：**Phyllis**），係香港女藝人，做過模特兒兼電影演員，而家係ViuTV經理人合約藝員，自2019年開始被睇成ViuTV嘅「一姐」，亦都係嗰個台重點推介嘅八大藝人之一。。

## 簡歷
陳俞希中學讀過五旬節林漢光中學同嘉諾撒聖瑪利書院，之後喺香港演藝學院舞台管理系畢業。佢本嚟係模特兒，其中2007年佢參選過香港蘋果日報搞嘅「Apple Girl選舉」，而2008年就做咗模特兒組合「高清補習社」（又叫「高清寶寶」）其中一位成員。到2009年佢入咗八模兵團出過寫真集，開始畀公眾留意，當時畀人叫佢做「周秀娜師妹」。之後佢入咗香港女DJ組合Monster Beez。2011年底，陳俞希參加now TV搞嘅「CEO 選拔賽」入到總決賽，最後攞季軍，之後正式加入now TV，轉型做電視節目主持，主要做now觀星台節目。2016年開始兼埋ViuTV嘅工作，演出包括《借宿一宵》同《Girls' Talk》嘅主持。自原「ViuTV一姐」黃心美喺2018年底離巢之後，陳俞希做咗ViuTV資歷最深同演出最多節目嘅女藝員，所以承繼咗「ViuTV一姐」嘅稱號。

## 演出
### 電視劇（[[ViuTV]]）

### 節目主持（[[ViuTV]]）

### 節目演出（[[ViuTV]]）

### 電影

### 電視劇（[[港台電視]]）

### 電視節目（[[now TV]]）
*《雙梁計》
*《18/22》
*《小煮角》
*《一切從溫泉開始》2013年第一輯、2015年第二輯

### 電視節目（[[亞洲電視]]）
*《祈談》

### 電台節目（香港商業電台）

### 電台節目（新城數碼財經台）
*《財星學堂》

## 參考

## 出面網頁
* 環球狂熱：陳俞希
* 
* 
* 
* MakerVille - 陳俞希
黏土

**黏土**（，又寫做**粘土**）係種顆粒好細嘅泥，主要成份係水矽酸鋁鹽礦物，亦會有少少鎂、鐵、鈉、鉀、鈣等元素。

## 睇埋
*工藝黏土
工藝黏土

**泥膠**（），又叫做**工藝黏土**（），係工藝用嘅黏土，用嘅整雕像同模型度，種類包括陶泥、紙黏土、塑膠黏土等。
## 参考
陳若嵐

**陳若嵐**（，），原名**陳櫻楠**，係香港模特兒，2009年正式出道，嗰陣係大名娛樂旗下藝人，夾埋同門嘅尹蓁晞用孖妹姿態出寫真集，跟住走去進修，2015年復出幕前。

## 演出
### 遊戲節目
*2006年：《美女廚房》美少女廚神
### 代言人
*2009年：香港動漫電玩節

## 參考
*陳若嵐重投娛樂圈　向歌手之路進發
太平橋站 (鐵路)

**太平橋站**（）係位於中國黑龍江哈爾濱道外區嘅火車站，由哈爾濱鐵路局管轄。呢個站有三棵樹鐵路、哈佳鐵路、哈牡高鐵經過。呢個站係個聯絡站，負責聯絡協調哈爾濱東站、新松浦站同哈爾濱站、廟臺子站之間嘅列車。

## 史
太平橋站起喺1938年，係三棵樹鐵路嘅車站，呢條鐵路係溝通中東鐵路同濱北鐵路嘅聯絡綫。喺1938年~1939年間，濱江站到三棵樹站之間鋪呢條聯絡綫，當時有上行綫同第三綫，而太平橋站內鋪咗6條股道。1943年從太平橋站引出，鋪咗條通往濱北綫江南站嘅聯絡綫，自此哈爾濱站發車行濱北綫都直接經呢條聯絡綫，唔再兜三棵樹站。

由哈爾濱站發出嘅兩條高鐵綫──哈牡高鐵、哈佳鐵路都會經過太平橋站，所以準備改造呢個站做客貨兩用站。2018年9月30號，由於哈佳鐵路開始營運，呢個站亦正式開放。

## 攷

類:黑龍江鐵路站
飛碟 (玩具)

**飛碟**（）係種玩具，外型係碟，用塑膠整，直徑約莫20到25厘米。基本玩法係用力抛出，可以鬥抛得遠、抛得準或者接得住。
彈弓 (玩具)

**彈弓**（），又叫**彈簧**（），係種玩具，外型係彈弓，用塑膠或者金屬整，可以拋上拋落玩花式。
打波

**打波**（），正式叫**球類運動**，係用到波去玩嘅運動。

打唔同嘅波有唔同嘅方式，有啲用波拍（譬如網球、乒乓波），有啲用波棍（譬如棒球、哥爾夫），有啲就用手（譬如籃球、排球），甚至用腳踢（譬如足球、欖球）。
冬季奧林匹克運動會

**冬季奧林匹克運動會**，簡稱**冬季奧運會**、**冬奧**，每隔4年舉辦一次，比賽項目主要係喺冰上同雪地舉行嘅冬季運動，第一屆喺1924年1月25號喺法國嘅夏慕尼舉行。

1986年，國際奧委會全會決定將冬季奧運會同夏季奧運會喺1994年開始分開每兩年間隔舉行，1992年冬季奧運會係最後一屆同夏季奧運會同年舉行嘅冬奧會。

舉辦冬季奧運次數最多嘅國家係美國，一共舉辦過四次；而主辦次數最多城嘅城市係瑞士聖莫里茨、美國寧靜湖、奧地利燕斯布陸，一共舉辦過兩次。

嚟緊2026年冬季奧林匹克運動會會喺米蘭舉行。

## 睇埋
*夏季奧林匹克運動會
傷殘奧林匹克運動會

**傷殘奧林匹克運動會**（，大陸叫**殘疾人奧林匹克運動會**，臺灣叫**帕拉林匹克運動會**），又叫**傷殘人士奧運會**，係現代奧林匹克運動會嘅分支活動，專畀傷殘人士運動員參加。1960年開始，傷殘奧林匹克運動會開始跟住夏季奧運之後搞（頭一屆主辦地點係羅馬），1976年開始搞埋冬季版。

## 歷史
經歷咗第一次世界大戰同埋第二次世界大戰之後，全球出現咗唔少殘障軍民，一次大戰結束後，復康治療漸漸被重視，為咗減少因為肢體傷殘所帶嚟嘅影響，呢啲傷殘人士開始接受體能訓練，從運動中幫助復康同埋回復自信。

1948年，有一位叫做盧域·古特曼嘅醫生喺英倫為二次大戰時嘅脊髓損傷軍人組織咗一個運動競賽團體，四年之後，荷蘭開始有參加者加入咗呢個運動會，呢個就係傷殘人士奧運會嘅起源：史篤曼維爾運動會（即係而家嘅世界能力運動會）。

需要留意嘅係，國際殘疾人奧林匹克委員會喺2001年6月19號同國際奧林匹克委員會簽署協議，授權由國際奧委會決定主辦權係邊個；另一方面，一旦獲選為奧運會主辦城市，一定要兼辦傷殘奧運會，即係同時攞到奧運會、傷殘奧運會（兩個運動會）嘅主辦權。而且喺奧運結束後，一定要喺幾個禮拜內搞掂晒傷殘奧運會嘅大小事務，以趕上傷殘奧運會嘅開幕儀式。
陳濟棠公館

係中國廣東省廣州市嘅兩層西式別墅，喺越秀區中山一路梅花村3號。間公館係1930年陳濟棠喺政治生涯最高峰時起嘅。喺1993年俾市政府列爲文物，目前係廣東省婦女聯合會嘅駐地。

## 建築
陳濟棠公館佔地40幾畝，用紅磚清水墻砌樓，爲磚、石屎結構，當中分成主樓、後樓、東樓、西樓，用天橋接埋一齊，主樓正門隔籬嘅墻度寫住「陳濟棠公館」五隻字。呢間公館有園林化佈局，後花園種咗好多青竹花草，主樓前整咗石山魚池、六角亭，係中國傳統園林嘅假山流水，而同西式建築合璧。陳濟棠信風水，所以別墅佈局符合左青龍、右白虎、前朱雀、後玄武嘅講究。其中石山魚池係朱雀；後樓係玄武；東面林直勉公館係青龍，而公館本身係白虎。由於陳濟棠鍾意梅花，所以當年公館附近種咗好多梅花，當地因而得名梅花村。

## 攷
* 陈济棠公馆 广州文史
* 陈济棠公馆 故园情

類:廣州名人故居
廣信江灣新城大酒店

（）係中國廣東省廣州市嘅四星級豪華酒店兼寫字樓，喺越秀區沿江中路296~298號。呢間酒店喺1994年起好。

## 概況
*高度：75米
*樓層：29層樓
*:地上23層樓
*:地下6層樓
*佔地面積：29414 m²
*建築面積：211350 m²

## 設施
廣信江灣新城大酒店入面有323間客房（包括套房）、2間餐廳同埋一間多功能宴會中心、8個大大細細嘅會議室同埋商務中心。酒店重整咗桑拿按摩、沐足、棋牌、時裝精品同商場等配套設施響度。

## 附近交通
*巴士：
*:東堤站

## 連出去
* 江湾商业大厦（广信江湾新城） 广州市越秀区信息网

## 出面網頁
* 广信江湾新城大酒店官方网站

類:廣州嘅酒店
太平橋站 (哈爾濱地鐵)

**太平橋站**（）係哈爾濱地鐵嘅車站，位於道外區東直路口西側、南通大街嘅地下，喺2013年9月26號開站，係地鐵1號綫同3號綫嘅車站，亦係1號綫同3號綫嘅換乘站。

太平橋站嘅名源自附近嘅太平橋。呢個站嘅主色係白色、橙色。

## 構造同設施
太平橋站嘅站臺係側式嘅，而且係一島一側。即係站臺只有一邊上落，唔同站臺唔同方向。當3號綫開通時，呢個站作爲換乘站，會用T形換乘，其中1號綫站臺喺上邊，3號綫站臺喺下邊。呢個站有三個站口，其中一、二號口喺南通大街西側，三號口喺南通大街東側，二號口離東直路近啲。

太平橋站嘅站廳有自動售票機，而站臺度有廁所、求助電話，另外設有無障礙廁所。三號站口度有通去站外嘅升降梯。

## 站週邊
*1號口：
通往南通大街。附近有紅事會、毛毛羽毛球館。
*2號口：
通往南通大街、東直路。附近有太平人民醫院、家樂福超市、千禧太陽購物廣場、黎華家具城。
*3號口：
通往南通大街、太安大街。附近有黑龍江省質量監督檢驗研究所、新樂小區、冰上訓練基地、太平人民醫院。

## 參考
*
*

類:道外區
崔斗永

**崔斗永**（；；）係南韓一位行政自治部地方行政研修院嘅院長。係南韓行政自治部次官——鄭在根嚟集安處理「7·01車禍」嘅身後事嘅一個隨行人。

2015年7月5號，佢喺中國吉林通化集安一座大樓跳樓死咗，終年55歲。

## 參考資料

類:南韓政治人
類:各地官員
類:自殺政治人
類:韓國自殺者
嶺南中醫館

，又叫，係喺中國廣東省廣州市嘅醫館，喺1992年成立，有4個院區。

## 四個院區嘅詳細位置
*總院：越秀區東湖路60號
*東山門診部：越秀區中山一路48號
*水蔭門診部：天河區水蔭路58號
*淘金門診部：越秀區恆福路94號

## 出面網頁
* 廣東省高級中醫館-嶺南中醫館 官網

類:天河區
南大

**南大**可以係：
*南昌大學
*南京大學
*南方大廈
*南開大學
*南通大學
*南充大學
*國立臺南大學
*南洋理工大學
*南華大學 (湖南)，位於中華人民共和國湖南省衡陽市。
*南華大學 (台灣)，位於臺灣嘉義縣大林鎮，佛光山創辦嘅大學。
振興國醫館

係喺中國廣東省廣州市嘅醫館，喺2005年12月成立，位置喺越秀區達道路12號。

## 出面網頁
* 振興國醫館 官網
北園酒家 (廣州)

**北園酒家**（「園」讀「苑」，），簡稱**北園**（），係中國廣東省廣州市嘅老字號酒樓，喺1928年成立，位置喺小北路202號。呢間酒樓同南園酒家、泮溪酒家夾埋一齊係「廣州三大園林酒家」。

## 史
呢間酒樓喺1928年，由嗰時嘅商會會長鄒殿邦同官僚太太一齊夾手搞。由於嗰時小北路係廣州嘅北邊鄉下地區，加上啲人去白雲山成日經過嗰度，於是上山啲人好自然噉去北園酒家度食飯，人稱「山前食肆、水尾茶寮」。雖然1938年因廣州淪陷而執笠，但1947年由楊仁輔同原北園營業部長陳兆棠、廚師劉蘇、黃珠庭一齊集股開合德公司，請返之前北園嘅原班人馬嚟重頭開檔。

1956年，由於中國內地公私合營，結果嗰時嘅市長朱光話整大間北園，重寫埋「北園」嘅招牌，變成廣州第一間園林酒家，喺1993年同1998年分別評爲中華老字號同國家特級酒家。到咗2006年底就轉畀東悅酒家集團，之後喺2007年2月3號結業裝修，行高檔路線，2008年9月28號重新開放。

## 攷
*北園酒家 中國廣州網
*北園酒家 廣州文化信息網
*北園酒家 21CN
*北園酒家 金羊網
*北園酒家 廣州市城市規劃局
西培

**西培**可以係：
*西關培英中學：廣東廣州嘅一間中學。
*西關培正小學：廣東廣州嘅一間小學。
*儋州市西培中學：海南儋州嘅一間中學。
太平橋

**太平橋**（）可以係：
## 橋
*太平橋 (龍南)，喺江西龍南，係全國重點文物
*太平橋 (南城)，喺江西南城，係江西省級文物
*太平橋 (浦江)，喺上海閔行區浦江鎮，係閔行區級文物
*太平橋 (紹興)，喺浙江紹興，係全國重點文物
*太平橋 (張家港)，喺江蘇張家港，係張家港市級文物
*太平橋 (吳江)，喺江蘇吳江，係吳江區級文物
*太平橋 (歙縣)，喺安徽歙縣，係安徽省級文物
*太平橋 (定遠)，喺安徽定遠，係安徽省級文物
*太平橋 (嵐皋)，喺陝西嵐皋，係陝西省級文物
*太平橋 (哈爾濱)，喺黑龍江哈爾濱，係哈爾濱出名嘅橋

## 地名
*太平橋鎮，多處
*太平橋鄉，多處
*太平橋街道，北京豐臺區嘅街道
*太平橋大街，北京西城區嘅大街

## 站
*太平橋站，哈爾濱地鐵站
*太平橋站 (鐵路)，哈爾濱嘅火車站
金融高新區站

**金融高新區站**（，），規劃時期叫**南海汽車站**（），係佛山地鐵（廣州叫）嘅車站，喺2010年11月3號開始營運。位置喺佛山市南海區海八路同桂瀾路嘅交界。

## 車站嘅結構
### 樓層
呢個站有2層樓嘅地下室，其中地下1樓係站廳，而地下2樓係嘅月台。

#### 垂直結構

#### 平行結構

### 站廳
同濟路站嘅站廳南邊係收費區，四周圍俾人行通道同車站嘅商舖圍住嗮，而站廳嘅收費區入面有專用𨋢、扶手電梯同樓梯往返月台都得。

### 月台
呢個站有1個島式月台，喺南海大道同埋南桂路嘅交界嘅地底。

### 商舖同自助服務
由於呢個站平時冇乜人，所以入面係冇商舖。不過有臺自動櫃員機同埋臺販賣機響度。

### 出入口

## 車站歷史
個站嘅名出喺圍繞千燈湖公園而設嘅廣東金融高新區，係個金融服務後臺基地。2002年嘅廣佛地鐵定咗初步計劃，嗰時嗌「南海汽車站」，但係到咗開始施工嗰時改名做「金融高新區站」。而工程喺2007年6月28號先至正式開始。

到咗2010年10月28——29號，呢個站正式開放畀廣州同佛山兩市嘅市民嚟坐車。一直到2010年11月3日嘅廣佛地鐵1號綫首通段開通咗之後先至正式營運呢個站。

## 利用狀況
金融高新區站附近冇乜大客流嘅景區，加上得好少住宅響度，所以呢個站嘅客流都係早晚高峰啲人上落，其它時間基本上都冇乜人上落車。

## 註

## 上一站·下一站




類:佛山地鐵車站
類:南海區
廣東外語外貿大學

（），又叫，簡稱**廣外**，係廣東廣州一間大學，喺1964年11月開辦。呢間學校係廣東省屬重點大學。

廣外有兩個校區，北校區喺白雲區白雲大道北2號，南校區喺番禺區小谷圍廣州大學城。

## 史
呢間學校由「廣州外國語學院」同「廣州對外貿易學院」合併；廣州外國語學院喺1964年11月開辦，廣州對外貿易學院喺1980年12月開辦。1995年5月，廣東省人民政府將兩校合併成而家嘅廣東外語外貿大學。2008年10月，廣東財經職業學院同廣東外語外貿大學合併埋。

## 出面網頁

* 

類:廣州市白雲區
類:番禺
廣州南洋理工職業學院

係中國廣東省廣州市嘅一間學院，喺1984年10月經廣東省人民政府批準同教育部備案後成立嘅普通高等民辦學校，位置喺從化區溫泉鎮環市東路1123號（105國道嘅2489.8公里標記）。

## 史
### 南洋自學考試輔導中心時期
1984年，鄧李剛教授同西安交通大學嘅廣東校友會同行一齊出手搞咗間「南洋自學考試輔導中心」。佢之所以起名做「南洋」係因為1896年辦嘅南洋公學學府（而家係西安交通大學），加上要繼承同發揚南洋公學嘅科學人文精神、嚴肅同嚴謹、求真求實嘅治學傳統。最初時凈開辦咗高等教育自學考試同廣播電視大學專科班。1985年，成立咗出國人員培訓部同西安交通大學南洋函授站，同時重攞埋廣州市社會力量辦學先進單位嘅獎。 

間學校喺1987年正式開始搞全日制辦學。最初全日制辦學時，喺而家越秀區五羊新城同西華路開教學部。之後幾年內喺廣州市入面搞咗廿幾個辦學點，重喺成個廣東省搞咗50間分校、教學部、函授站。由於辦學成績比較好，喺1990年9月俾教育部宣佈爲全國自學考試先進單位。到咗1993年改名做「廣州南洋自學考試輔導大學」。

### 廣州南洋自學考試輔導大學時期
1996年8月，學校正式批準為廣東省高等教育學歷文憑教育試點院校，喺番禺麗江成立全日制教學基地。之後1997年喺天河區五山成立全日制教學基地，重成立咗中專部。但教學基地喺1998年7月搬到龍眼洞一帶。於是學校分成南院同北院。時隔兩個月之後，學校又改名做「廣州南洋科技專修學院」。

### 廣州南洋科技專修學院時期
而番禺麗江教學基地（南院）喺2000年搬咗入龍眼洞，從而合併南、北兩院。到咗2002年3月，設立從化校區，位置喺從化市神崗鎮（而家係從化區太平鎮神崗村）嘅南洋學邨（三百洞生態度假區嘅路口入去500m處）。

### 廣州南洋理工職業學院時期
2003年10月，學校俾廣州市教育局批準而成立咗廣州南洋職業技術學校。當年經廣東省高校設置委員會評審，同意成立廣州南洋理工職業學院，同意後直到2004年4月先至批準成立。而龍眼洞校區喺2005年6月搬到從化神崗校區。2009年7月開始用咗一年時間，由潤都集團投資，起好咗從化九里步校區，之後2010年9月，學院搬入呢個從化溫泉鎮嘅新校區。而舊時嘅校區改做廣州南洋職業技術學校。

## 睇埋
* 廣州南洋職業技術學校
* 廣州南洋中英文學校

## 有關
* 南洋理工大學
* 南洋理工學院
* 西安交通大學
* 潤都集團

## 攷
* 第一部分 筚路蓝缕 开创一方基业 广州南洋理工职业学院

類:喺廣州嘅學院
類:從化
廣州古玩城

**廣州古玩城**（）係中國廣東省廣州市嘅一間以古玩做民間藝術嘅展覽中心，喺2011年3月開業，位置喺荔灣區泮塘嘅荔枝灣文塔附近。佢係2010年嘅荔枝灣揭蓋復涌嘅配套工程之一。中國民間文藝家協會曾經喺2013年，喺呢度搞過中國內地第一間民間文化藝術博物館。而家佢係廣州到珠三角地區嘅古玩同當代藝術品行業嘅標桿，同時係弘揚民族傳統文化同傳承中國民間藝術嘅先行者。

## 出面網頁
* 廣州古玩城官網

類:荔灣區
太平橋 (哈爾濱)

**太平橋**（）係位於哈爾濱嘅橋，喺道外區馬家溝河上，條橋連接兩岸嘅新濱街、太平大街。作爲週邊地區最早嘅橋，太平橋係附近一帶嘅地名來源，而家併入咗道外區嘅太平區個名就係源自呢條橋。

## 概況
現時嘅太平橋總長39米，闊13.4米，其中兩邊人行道闊1.5米，橋面鋪方磚石而人行道鋪柏油路面，磚石面積386.1平方米，而人行道面積54.6平方米，橋上護欄係木造嘅，長40.9米。

太平橋南啲嘅位置度有東風橋，東風橋經常畀人誤會係太平橋，因爲而家東風橋取代咗太平橋交通要道嘅地位，於是呢條水泥橋攞咗風頭，畀人誤認做出名嘅太平橋。

## 史
太平地區原本好荒涼，係墳地，當地歌仔唱死人重多過生人，後來有陸、劉、李、周四姓開荒，形成咗啲村。當時馬家溝河無橋又唔易過，每年開春積雪一融，河水暴漲就會切斷兩邊交通，分隔咗太平地區同傅家店，啲村民過去傅家店買嘢做嘢唔方便，於是攞條粗繩綁幾嚿木板做浮橋。

1908年，住喺阿什河東岸三棵樹屯嘅陸家第二代人陸廷禎發起募捐，用舊木樁、唔規則嘅木板喺馬家溝河下游（當時叫溝子沿）度搭咗條簡易木橋。爲咗慶賀當地第一條橋，亦爲咗祈願出入平安、生活太平，唔使再受水災、瘟疫、官匪騷擾，啲人將條橋起名做太平橋。

1921年，濱江縣劃定圈河、太平橋一帶做商埠，於是逐漸演變出鎮墟，過橋嘅人越來越多，成爲緊要嘅交通節點。1929年個鎮起名做太平橋鎮，開始成爲地名。1933年太平橋地區由濱江劃畀哈爾濱管，設立太平區。

1959年，太平區政府根據啲人嘅意願，拆咗舊木橋，原地起新橋，即係而家嘅樣。遞年嘅1960年，南邊規模更大嘅東風橋落成，取代咗太平橋樞紐地位。

雖然太平區併入到道外區，但太平橋作爲地名重用緊。比如附近嘅街市太平橋菜市場，又比如太平橋火車站及太平橋地鐵站，其中地鐵站實質離東風橋更近，亦即啲人誤會嘅「太平橋」。

## 攷


類:哈爾濱